qundao/data-zh-poetry huggingface dataset:
题惠声伯溪亭
作者：孙觌
朝代：宋
体裁：七言律诗

小槛大红直欲然，乔林老翠自生烟。云萝属地青霞帔，雨筴填沟赤仄钱。折柳贯鱼初受钓，解龟挽酒看垂莲。便须秉烛追良夜，花减春归又一年。
题李营邱画
作者：孙觌
朝代：宋
体裁：古风

酒胆乘酣思如涌，戏括枯笔为此弄。谁令堂上生枫树，自是胸中有云梦。前山历历粲可数，浅濑鳞鳞森欲动。一啸参差是故林，归心已逐孤云纵。
题杨令藏春坞三首
作者：孙觌
朝代：宋

千岁鹤林仙，故家今尚存。吟律破阴冱，扣弦召春温。王母仍留核，韩郎为染根。暗香先到处，已返玉梅魂。汝阳红槿帽，欲挽春风回。不用宝刀截，试看羯鼓催。玉树日日新，金莲步步开。仍须觅春草，随人处处来。花发武陵源，水满蓝桥路。人面相映红，迎笑得崔护。蜂蝶谩纷纷，寻春不知处。时见一叶红，相随水东去。
题杨令藏春坞三首·其一
作者：孙觌
朝代：宋

千岁鹤林仙，故家今尚存。吟律破阴冱，扣弦召春温。王母仍留核，韩郎为染根。暗香先到处，已返玉梅魂。
题杨令藏春坞三首·其一
作者：孙觌
朝代：宋

千岁鹤林仙，故家今尚存。
吟律破阴冱，扣絃召春温。
王母仍留核，韩郎为染根。
暗香先到处，已返玉梅魂。
题杨令藏春坞三首·其三
作者：孙觌
朝代：宋

花发武陵源，水满蓝桥路。
人面相映红，迎笑得崔护。
蜂蜨谩纷纷，寻春不知处。
时见一叶红，相随水东去。
题杨令藏春坞三首·其三
作者：孙觌
朝代：宋

花发武陵源，水满蓝桥路。人面相映红，迎笑得崔护。蜂蝶谩纷纷，寻春不知处。时见一叶红，相随水东去。
题杨令藏春坞三首·其二
作者：孙觌
朝代：宋
体裁：古风

汝阳红槿帽，欲挽春风回。不用宝刀截，试看羯鼓催。玉树日日新，金莲步步开。仍须觅春草，随人处处来。
题灵岩五至堂
作者：孙觌
朝代：宋

老人昔记观何处，白发苍颜只如故。湛然不与生灭期，始信真心有常住。公今忘物兼忘我，坎止留行无不可。桑下了无三宿恋，壁间一坐九年过。振履忽逐秋鸿往，浮杯又趁春潮上。一片孤云自在飞，不落人中去来想。
题灵岩五至堂
作者：孙觌
朝代：宋

老人昔记观何处，白髪苍颜只如故。
湛然不与生灭期，始信真心有常住。
公今忘物兼忘我，坎止留行无不可。
桑下了无三宿恋，壁间一坐九年过。
振履忽逐秋鸿往，浮杯又趁春潮上。
一片孤云自在飞，不落人中去来想。
题琅邪亭
作者：孙觌
朝代：宋
体裁：七言律诗

十里云烟山绕郭，一川风雨树参天。渐看绿笋穿林出，已见新荷弄水圆。逐客讵堪分竹使，疲氓正合用蒲鞭。郡僚若得岑公孝，便欲烧香闭閤眠。
题硖江萧氏庵二首
作者：孙觌
朝代：宋

雪屋清如洗，云崖翠作堆。破扉风自掩，败壁雨先颓。野色初还柳，林香尚有梅。沧江千万顷，一鸟镜中回。云逐归心乱，山随望眼赊。疏林攲晚照，浅溜咽春沙。客路三千过，僧窗一笑哗。此生安税驾，有地即为家。
题硖江萧氏庵二首·其一
作者：孙觌
朝代：宋
体裁：五言律诗

雪屋清如洗，云崖翠作堆。破扉风自掩，败壁雨先颓。野色初还柳，林香尚有梅。沧江千万顷，一鸟镜中回。
题硖江萧氏庵二首·其二
作者：孙觌
朝代：宋

云逐归心乱，山随望眼賖。
疏林欹晚照，浅溜咽春沙。
客路三千过，僧窗一笑譁。
此生安税驾，有地即为家。
题硖江萧氏庵二首·其二
作者：孙觌
朝代：宋

云逐归心乱，山随望眼赊。疏林攲晚照，浅溜咽春沙。客路三千过，僧窗一笑哗。此生安税驾，有地即为家。
题硖江萧氏庵二首思贤堂萧君筑室江上馆李先之先之既没李伯纪其堂曰思贤云二首·其一
作者：孙觌
朝代：宋
体裁：五言律诗

扁榜银钩劲，褒题衮相尊。天边玉楼去，江上草堂存。蝇附俄千里，龙登有一门。萧郎传旧业，击水看溟鲲。
题致思庵二首
作者：孙觌
朝代：宋

草径冲泥滑，松门隐雾深。潜鱼寒上窟，宿鸟暝投林。风树摇青冢，云萝倚碧浔。禅翁蒙一衲，寂寞海潮音。宿雨连村暗，春流隔陇分。樯乌吟外见，城角定中闻。石鼎涵苍润，铜炉涌翠芬。明朝南北路，相望两孤云。
题致思庵二首·其一
作者：孙觌
朝代：宋

草径冲泥滑，松门隐雾深。潜鱼寒上窟，宿鸟暝投林。风树摇青冢，云萝倚碧浔。禅翁蒙一衲，寂寞海潮音。
题致思庵二首·其一
作者：孙觌
朝代：宋

草径衝泥滑，松门隐雾深。
潜鱼寒上窟，宿鸟暝投林。
风树摇青冢，云萝倚碧浔。
禅翁蒙一衲，寂寞海潮音。
题致思庵二首·其二
作者：孙觌
朝代：宋
体裁：五言律诗

宿雨连村暗，春流隔陇分。樯乌吟外见，城角定中闻。石鼎涵苍润，铜炉涌翠芬。明朝南北路，相望两孤云。
题范周士潇湘图
作者：孙觌
朝代：宋
体裁：古风

平生千里目，遥寓紫翠间。见此纸上语，照我胸中山。泛泛水俱远，悠悠云共闲。渔翁收晚钓，一棹醉中还。
题莫寿朋内翰所藏东坡画枯木
作者：孙觌
朝代：宋

龙筋鹤骨老催頽，百尺修围折巨雷。
倦鹊飞来空百绕，踏枝不着又惊回。
题莫寿朋内翰所藏东坡画枯木
作者：孙觌
朝代：宋

龙筋鹤骨老催颓，百尺脩围折巨雷。倦鹊飞来空百绕，踏枝不着又惊回。
题董令升待制朋溪
作者：孙觌
朝代：宋

先生溪上宅，华榜有殊称。已为山作主，更与溪为朋。高甍俯流水，坐见南山棱。濯发云破碎，湔衣雪崩腾。老蟾驾月来，潋滟一镜升。举棹击空明，玉壶响春冰。夜久群动息，一啸清风兴。手持修月斧，自控赤鲤乘。
题董令升待制朋溪
作者：孙觌
朝代：宋

先生溪上宅，华榜有殊称。
已为山作主，更与溪为朋。
高甍俯流水，坐见南山棱。
濯髪云破碎，湔衣雪崩腾。
老蟾驾月来，潋滟一镜升。
举棹击空明，玉壶响春冰。
夜久羣动息，一啸清风兴。
手持修月斧，自控赤鲤乘。
题虎邱剑池二首
作者：孙觌
朝代：宋

猘子龂龂老更狂，潭空百尺卧干将。但令雷焕占牛斗，不用朱云请尚方。神兵一跃几千年，石底乖龙抱宝眠。尚有玉川怀寸铁，裁诗救月泪潺湲。
题虎邱剑池二首·其一
作者：孙觌
朝代：宋
体裁：七言绝句

猘子龂龂老更狂，潭空百尺卧干将。但令雷焕占牛斗，不用朱云请尚方。
题虎邱剑池二首·其二
作者：孙觌
朝代：宋
体裁：七言绝句

神兵一跃几千年，石底乖龙抱宝眠。尚有玉川怀寸铁，裁诗救月泪潺湲。
题谷隐二首
作者：孙觌
朝代：宋

碧瘦峨千叠，清深涨一篙。红轻花似肉，绿细柳如缲。句好无强对，神超有独遨。苇间青箬笠，彷佛见秦逃。露湿芙蓉晚，风酣橘柚秋。衣巾红影乱，尊俎翠光流。尘暗迷三马，阳骄喘万牛。五湖烟雨里，不系有虚舟。
题谷隐二首·其一
作者：孙觌
朝代：宋

碧瘦峨千叠，清深涨一篙。红轻花似肉，绿细柳如缲。句好无强对，神超有独遨。苇间青箬笠，彷佛见秦逃。
题谷隐二首·其一
作者：孙觌
朝代：宋

碧瘦峨千迭，清深涨一篙。
红轻花似肉，绿细柳如缲。
句好无强对，神超有独遨。
苇间青篛笠，彷佛见秦逃。
题谷隐二首·其二
作者：孙觌
朝代：宋

露湿芙蓉晚，风酣橘柚秋。
衣巾红影乱，尊俎翠光流。
尘暗迷三马，阳骄喘万牛。
五湖烟雨裏，不繫有虚舟。
题谷隐二首·其二
作者：孙觌
朝代：宋

露湿芙蓉晚，风酣橘柚秋。衣巾红影乱，尊俎翠光流。尘暗迷三马，阳骄喘万牛。五湖烟雨里，不系有虚舟。
题象守坐啸堂
作者：孙觌
朝代：宋

治国如烹鲜，驭民如牧羊。
薫狐芦自焚，投鼠器必伤。
曹侯百世师，狱市寄全齐。
天下本无事，庸人勿扰之。
危机蹈潜弩，恶吏冠虓虎。
飞走岂不高，摇足堕网罟。
使君古太邱，妙割无全牛。
班春千骑晓，长啸万壑秋。
棠阴日转午，风檐翠交舞。
问道舍盖公，诵诗选何武。
渭水占熊罴，万里笞羌夷。
试磨南山石，更草中兴碑。
题象守坐啸堂
作者：孙觌
朝代：宋

治国如烹鲜，驭民如牧羊。薰狐芦自焚，投鼠器必伤。曹侯百世师，狱市寄全齐。天下本无事，庸人勿扰之。危机蹈潜弩，恶吏冠虓虎。飞走岂不高，摇足堕网罟。使君古太邱，妙割无全牛。班春千骑晓，长啸万壑秋。棠阴日转午，风檐翠交舞。问道舍盖公，诵诗选何武。渭水占熊罴，万里笞羌夷。试磨南山石，更草中兴碑。
题邹次魏青藜堂
作者：孙觌
朝代：宋

读书非贵嗜，吾子喜欲迷。
十年费膏火，羣嘲笑书痴。
磊落载五车，望海无津涯。
双瞳如秋月，一出照耀之。
冥搜理窟邃，妙解锯屑霏。
胸中九云梦，百怪见然犀。
拊枕出鸿宝，铸金侔褭蹏。
神光发中夜，太乙秉青藜。
题邹次魏青藜堂
作者：孙觌
朝代：宋

读书非贵嗜，吾子喜欲迷。十年费膏火，群嘲笑书痴。磊落载五车，望海无津涯。双瞳如秋月，一出照耀之。冥搜理窟邃，妙解锯屑霏。胸中九云梦，百怪见然犀。拊枕出鸿宝，铸金侔袅蹄。神光发中夜，太乙秉青藜。
题隆上人墨梅花
作者：孙觌
朝代：宋

一枝插向钗头见，千树开时雪裏看。
惭愧道人三昧手，尽将春色寄豪端。
题隆上人墨梅花
作者：孙觌
朝代：宋

一枝插向钗头见，千树开时雪里看。惭愧道人三昧手，尽将春色寄豪端。
饮修仁茶
作者：孙觌
朝代：宋

烟云吐长崖，风雨暗古县。
竹舆赪两肩，弛担息微倦。
茗饮初一尝，老父有芹献。
幽姿绝媚妩，着齿得瞑眩。
昏昏嗜睡翁，唤起风洒面。
亦有不平心，尽从毛孔散。
饮修仁茶
作者：孙觌
朝代：宋

烟云吐长崖，风雨暗古县。竹舆赪两肩，弛担息微倦。茗饮初一尝，老父有芹献。幽姿绝媚妩，著齿得瞑眩。昏昏嗜睡翁，唤起风洒面。亦有不平心，尽从毛孔散。
饯莹上人
作者：孙觌
朝代：宋
体裁：七言绝句

金地布时黄鹤下，化身现处赤乌来。如今只履西归去，又见天花一叶开。
饯莹上人
作者：孙觌
朝代：宋

金地布时黄鹤下，化身现处赤乌来。
如今隻履西归去，又见天花一叶开。
馀杭道中观何人家竹
作者：孙觌
朝代：宋
体裁：七言绝句

平生不省问寒温，见竹欣然便扣门。我是此君风月主，不应便与俗人言。
馀杭闻出师
作者：孙觌
朝代：宋

国蹙连群盗，时危仗老臣。分忧当北顾，请幸且东巡。肘足仪三晋，创痍又一秦。不眠听野哭，愁杀路傍人。
马迹上冢遇大风雨书僧壁二首
作者：孙觌
朝代：宋

松竹骚骚绕舍鸣，沙头一夜连雨明。冲泥裹饭浇新冢，野哭干霄共一声。白帢排肩上冢归，饥乌攫肉纸钱飞。东家已改清明节，一点炊烟上翠微。
马迹上冢遇大风雨书僧壁二首·其一
作者：孙觌
朝代：宋

松竹骚骚绕舍鸣，沙头一夜连雨明。冲泥裹饭浇新冢，野哭干霄共一声。
马迹上冢遇大风雨书僧壁二首·其一
作者：孙觌
朝代：宋

松竹骚骚绕舍鸣，沙头一夜连雨明。
衝泥裹饭浇新冢，野哭干霄共一声。
马迹上冢遇大风雨书僧壁二首·其二
作者：孙觌
朝代：宋
体裁：七言绝句

白帢排肩上冢归，饥乌攫肉纸钱飞。东家已改清明节，一点炊烟上翠微。
魏江道上得小庵解装小愒
作者：孙觌
朝代：宋

老柳当门翠十寻，桑麻一曲窈然深。苍苔满地无人扫，只有酴醾一架阴。
魏江道上得小庵解装小愒
作者：孙觌
朝代：宋

老柳当门翠十寻，桑麻一曲窈然深。
苍苔满地无人扫，只有酴醿一架阴。
鲁国太夫人文氏挽词三首
作者：孙觌
朝代：宋

席宠千龄盛，疏荣一品尊。魏公丞相妇，潞国太师孙。连骑珂鸣里，交柯戟拥门。平生种玉手，尽室满瑶琨。移孝繄慈母，遗忠有世臣。挺身安国步，抗节犯戎尘。锡壤开东鲁，持枢拱北辰。宁须待彤笔，诏墨在丝纶。鼎餗羞嘉飨，溪毛荐德馨。来符虺蛇梦，去嗫凤凰翎。盛事垂千载，华年阅九龄。凄凉便尘迹，柏垄自青青。
鲁国太夫人文氏挽词三首·其一
作者：孙觌
朝代：宋
体裁：五言律诗

席宠千龄盛，疏荣一品尊。魏公丞相妇，潞国太师孙。连骑珂鸣里，交柯戟拥门。平生种玉手，尽室满瑶琨。
鲁国太夫人文氏挽词三首·其三
作者：孙觌
朝代：宋

鼎餗羞嘉飨，溪毛荐德馨。来符虺蛇梦，去嗫凤凰翎。盛事垂千载，华年阅九龄。凄凉便尘迹，柏垄自青青。
鲁国太夫人文氏挽词三首·其三
作者：孙觌
朝代：宋

鼎餗羞嘉飨，溪毛荐德馨。
来符虺蛇梦，去嗫鳯凰翎。
盛事垂千载，华年阅九龄。
凄凉便尘迹，柏垄自青青。
鲁国太夫人文氏挽词三首·其二
作者：孙觌
朝代：宋
体裁：五言律诗

移孝繄慈母，遗忠有世臣。挺身安国步，抗节犯戎尘。锡壤开东鲁，持枢拱北辰。宁须待彤笔，诏墨在丝纶。
黄州使君朝议惠公挽词
作者：孙觌
朝代：宋

墨榜书名万口传，着鞭争看祖生先。
一挥礼乐三千字，独擅文章二百年。
晚得朱轮今老矣，生存华屋尚依然。
故交掩袂追畴昔，一剑空留宰树边。
黄州使君朝议惠公挽词
作者：孙觌
朝代：宋

墨榜书名万口传，著鞭争看祖生先。一挥礼乐三千字，独擅文章二百年。晚得朱轮今老矣，生存华屋尚依然。故交掩袂追畴昔，一剑空留宰树边。
齐云楼
作者：孙觌
朝代：宋

他日羣偷窥扑满，旱时遣患识金仙。
颓基尚带三江水，故苑今随一炬烟。
驹隙未过人换世，棠阴不剪树参天。
从今免被元龙笑，茅屋三间蔽采椽。
齐云楼
作者：孙觌
朝代：宋

他日群偷窥扑满，旱时遣患识金仙。颓基尚带三江水，故苑今随一炬烟。驹隙未过人换世，棠阴不剪树参天。从今免被元龙笑，茅屋三间蔽采椽。
龟潭三首
作者：孙觌
朝代：宋

埋没榛芜不记年，穿云络石自溅溅。柳州莫作愚溪对，乞与佳名到处传。莳竹流泉占一邱，倚筇尽日看游鯈。崎岖好事无人共，独饮泉旁自献酬。山空水净竹娟娟，玉砾金沙自炯然。宿鹭惊窥潭底日，潜鱼翻动水中天。
龟潭三首·其一
作者：孙觌
朝代：宋
体裁：七言绝句

埋没榛芜不记年，穿云络石自溅溅。柳州莫作愚溪对，乞与佳名到处传。
龟潭三首·其三
作者：孙觌
朝代：宋

山空水净竹娟娟，玉砾金沙自炯然。宿鹭惊窥潭底日，潜鱼翻动水中天。
龟潭三首·其三
作者：孙觌
朝代：宋

山空水浄竹娟娟，玉砾金沙自炯然。
宿鹭惊窥潭底日，潜鱼翻动水中天。
龟潭三首·其二
作者：孙觌
朝代：宋
体裁：七言绝句

莳竹流泉占一邱，倚筇尽日看游鯈。崎岖好事无人共，独饮泉旁自献酬。
龟潭二首
作者：孙觌
朝代：宋

摆落攀缘断，驱除磊磈平。庭松敌老健，潭水伴孤清。待月出时看，寻云起处行。相随木上坐，徙倚到参横。投老一无取，游空百不闻。莫参东阁吏，恐污北山文。心定对止水，身闲卧白云。嗒然吾丧我，何意傲人群。
龟潭二首
作者：孙觌
朝代：宋

真源閟仙扃，一线下佛龛。来从白马洞，聚作乌龟潭。触石细瑟瑟，循除走涵涵。漱齿类齧雪，湔衣真佩蓝。醉红洒面醒，衰白照影惭。延缘遂清景，拄策纵幽探。心空闲有味，境寂澹无营。石鼎胀豕腹，幽幽暗泉鸣。铜盘印鸟迹，漠漠微云行。起挽枝上红，细倾榼中清。提壶亦劝饮，布谷仍催耕。悠然独往愿，一笑惬平生。
龟潭二首
作者：孙觌
朝代：宋

稚竹缘崖瘦，苍藤翳树昏。野花浑少态，谷鸟自能言。独曳烟中策，来倾月下尊。乐哉无与共，幽兴在桑门。蜗舍三间小，龟泉一勺甘。楞严浑不看，弥勒久同龛。潭影千峰倒，云梢万木参。岩花自无主，红雨落毵毵。
龟潭二首·其一
作者：孙觌
朝代：宋
体裁：五言律诗

摆落攀缘断，驱除磊磈平。庭松敌老健，潭水伴孤清。待月出时看，寻云起处行。相随木上坐，徙倚到参横。
龟潭二首·其一
作者：孙觌
朝代：宋

真源閟仙扃，一綫下佛龛。
来从白马洞，聚作乌龟潭。
触石细瑟瑟，循除走涵涵。
漱齿类啮雪，湔衣真佩蓝。
醉红洒面醒，衰白照影惭。
延缘遂清景，拄策纵幽探。
龟潭二首·其一
作者：孙觌
朝代：宋

真源閟仙扃，一线下佛龛。来从白马洞，聚作乌龟潭。触石细瑟瑟，循除走涵涵。漱齿类齧雪，湔衣真佩蓝。醉红洒面醒，衰白照影惭。延缘遂清景，拄策纵幽探。
龟潭二首·其一
作者：孙觌
朝代：宋
体裁：五言律诗

稚竹缘崖瘦，苍藤翳树昏。野花浑少态，谷鸟自能言。独曳烟中策，来倾月下尊。乐哉无与共，幽兴在桑门。
龟潭二首·其一
作者：孙觌
朝代：宋
体裁：五言律诗

绕舍莳兰荪，褰帘对竹君。移床栖樾荫，脱屣护苔纹。钓影垂潭月，樵歌出岭云。殷勤一瓢水，侑此井中芹。
龟潭二首·其二
作者：孙觌
朝代：宋
体裁：古风

心空闲有味，境寂澹无营。石鼎胀豕腹，幽幽暗泉鸣。铜盘印鸟迹，漠漠微云行。起挽枝上红，细倾榼中清。提壶亦劝饮，布谷仍催耕。悠然独往愿，一笑惬平生。
龟潭二首·其二
作者：孙觌
朝代：宋

投老一无取，游空百不闻。
莫参东阁吏，恐污北山文。
心定对止水，身闲卧白云。
嗒然吾丧我，何意傲人羣。
龟潭二首·其二
作者：孙觌
朝代：宋

投老一无取，游空百不闻。莫参东阁吏，恐污北山文。心定对止水，身闲卧白云。嗒然吾丧我，何意傲人群。
龟潭二首·其二
作者：孙觌
朝代：宋
体裁：五言律诗

蜗舍三间小，龟泉一勺甘。楞严浑不看，弥勒久同龛。潭影千峰倒，云梢万木参。岩花自无主，红雨落毵毵。
龟潭二首·其二
作者：孙觌
朝代：宋
体裁：古风

风涟细娟娟，月彩光瀰瀰。庭空韵琴筑，故入幽人耳。皓白有真色，澹泊非世味。谁能听蛙淫，唤汝作鼓吹。
龟潭守冢僧伐去大芭蕉种二松其上赋小诗记之二首
作者：孙觌
朝代：宋

粲粲丰肌犹外好，便便大腹已中空。故衣狼藉三秋雨，破扇飘摇一夜风。草亡木卒太匆匆，独有髯龙在眼中。雨折风吹终不死，霜根雪节贯青铜。
龟潭守冢僧伐去大芭蕉种二松其上赋小诗记之二首·其一
作者：孙觌
朝代：宋
体裁：七言绝句

粲粲丰肌犹外好，便便大腹已中空。故衣狼藉三秋雨，破扇飘摇一夜风。
龟潭守冢僧伐去大芭蕉种二松其上赋小诗记之二首·其二
作者：孙觌
朝代：宋
体裁：七言绝句

草亡木卒太匆匆，独有髯龙在眼中。雨折风吹终不死，霜根雪节贯青铜。
龟潭道中
作者：孙觌
朝代：宋

沙净溪行好，烟消野望新。数峰山戴雪，一曲坞藏春。鱼逐波间伴，禽藏叶底身。柳边春信动，眉目已津津。
龟潭道中
作者：孙觌
朝代：宋

沙浄溪行好，烟消野望新。
数峰山戴雪，一曲坞藏春。
鱼逐波间伴，禽藏叶底身。
柳边春信动，眉目已津津。
丁未仲夏海陵官舍家大人賞月作詩恭和元韵
作者：孫應時
朝代：宋

官署成鄉社，人圓月正圓。
清歡閒裏共，真樂酒中全。
興到因懷舊，詩成擬問天。
芳樽幸長照，後會敢遷延。
七月一日獨遊頂山上方院
作者：孫應時
朝代：宋

澗水有奇觀，山蟬發清歌。
穹林翠光合，深谷凉風多。
孤遊正寂歷，佇立久婆娑。
平生頗須此，欲去意如何。
七月十一日大雨次日又大雨
作者：孫應時
朝代：宋

秋來大火太焚如，惱得天公痛掃除。
兩夕簷聲撼江海，一番凉意洗郊墟。
眼明還我詩書樂，骨醒從渠枕簟疎。
明日快晴應更好，莫妨千里薦嘉蔬。
三月八日挈家赴官常熟
作者：孫應時
朝代：宋

又別吾廬去，從今復幾回。
宦情真漫爾，世路亦悠哉。
事業魚千里，文章水一不。
公田定難必，早擬賦歸來。
三泉龍門
作者：孫應時
朝代：宋

蒼山石骨高稜層，繚斷谷口如堅城。
何年穴作甕門入，豁然天地中開明。
門深十丈碧鐵色，錯落鱗甲潛光晶。
溪聲瀉出駭風雨，巖泉亂滴紛珠瓔。
老藤翠木蔚回合，幽花好鳥相逢迎。
異哉人世有此境，顧盼蕭爽心骨驚。
想見伏龍擘山出，澒洞冰雹轟雷霆。
不然避秦客仙去，中有桃花門不扃。
谷深路窈望不極，有泉可濯田可耕。
何當顓此一丘壑，家在東吳空復情。
三游洞之外俯瞰峽江酷似釣臺
作者：孫應時
朝代：宋

木落天清嵐翠開，緩將脚力試崔嵬。
千年洞府煙霞外，一壑水聲風雨來。
客路山川生白髮，古人名字剝蒼苔。
平生感慨忘言地，俯見滄江憶釣臺。
三用沙字韵簡叔剛
作者：孫應時
朝代：宋

雄心八駿騁流沙，猛氣千人廢咄嗟。
總有畫圖堪歎息，應無大藥駐容華。
田園終勝爲形役，餐飯聊須努力加。
此語非君誰舉似，夜闌清坐落燈花。
上史魏公壽三首·其一
作者：孫應時
朝代：宋

清都絳闕拱慈皇，鶴駕雞鳴起未央。
父子至情如一日，國家慶事冠前王。
公功實作風雲舊，帝學于今日月光。
天壽兩宮千萬歲，端留元老贊明昌。
上史魏公壽三首·其三
作者：孫應時
朝代：宋

中書考已敵汾陽，神氣清明骨更强。
客倒壺觴弄風月，酒闌燈火事文章。
傳家正有書千卷，積慶真成笏一床。
看取西湖共長久，年年菊會答秋光。
上史魏公壽三首·其二
作者：孫應時
朝代：宋

中興大業要規模，公有初言久未孚。
已喜乾坤深佑德，况逢歲月正懸弧。
明時禮數尊三事，大老精神壓萬夫。
軍國平章天下望，鷹揚年德正相符。
上皇八十慶壽赦書至海陵敬成三十二韵
作者：孫應時
朝代：宋

禹跡乾坤舊，堯天日月新。
龍躔臨丙午，鳳曆首庚辰。
卦直三陽泰，時通萬物屯。
暖音鳴嶰律，淑氣鼓鴻鈞。
奕葉炎精旺，重光帝位真。
昌期周一紀，正統接千春。
盛事當今最，閎休受命申。
慈皇躋八秩，天子壽雙親。
寶冊尊名衍，璇霄慶典陳。
昕朝移警蹕，法仗翼簪紳。
晴日明黄道，和風度紫宸。
歡聲擁都市，喜色動君臣。
陛戟三呼迥，簫韶九奏均。
玉巵前肅穆，天語聽溫淳。
拜舞班行退，郵傳詔令諄。
豐章加等列，曠澤浹兵民。
三殿承顔邃，重孫奉酒頻。
歡娛留晷景，跪起用家人。
禮樂清都表，輝華率土濱。
儀刑知子職，命賜侈君仁。
即事論今昔，儲祥軼混淪。
陶姚非與子，文武尚臣辛。
笑樂徒夸漢，規爲陋襲秦。
大安慙養志，西內益傷神。
孰與深慈孝，昭哉絕配鄰。
內朝兼燕喜，視膳極常珍。
家法長忠厚，淵衷愈畏寅。
廟郊歆悅豫，宗社鞏持循。
世已歌天保，皇應感召旻。
百年餘蠱弊，一日待經綸。
讎敵終禽馘，神州復廣輪。
莫留毫髮恨，作頌勒堅珉。
不寐
作者：孫應時
朝代：宋

向夕起秋思，無眠知夜長。
年華一俛仰，人事幾炎涼。
自喜全虛白，何妨兀老蒼。
空庭風露入，唧唧話蛩螿。
不寐
作者：孫應時
朝代：宋

索居在村坰，水陸走通津。
半夜有棹歌，鷄鳴語行人。
中年近少睡，耿耿多達晨。
外物非所念，頗復念我身。
聖賢不敢欺，久大在日新。
人生會有役，安得辭苦辛。
中秋次仲兄韵
作者：孫應時
朝代：宋

萬古清秋月，連年滿意晴。
坐從衣露濕，目恐海雲生。
盎盎盃中趣，悠悠世上名。
柴門幸無客，不用酌公榮。
九日偕同寮至破山還飲誓清亭是日早雨尋霽自余至官三見菊花節常會於誓清因成二詩志之·其一
作者：孫應時
朝代：宋

佳節强人意，清樽洗俗愁。
乍收桐葉雨，放出菊花秋。
眼底山川勝，吟邊草樹幽。
西風還正帽，一笑憶荆州。
九日偕同寮至破山還飲誓清亭是日早雨尋霽自余至官三見菊花節常會於誓清因成二詩志之·其二
作者：孫應時
朝代：宋

九日仍良宴，三年記此亭。
寒花還粲粲，衰鬢轉星星。
薄宦驚離合，浮生任醉醒。
明年應話我，千里越山青。
九日與沈叔晦季文王仲舉登鄞城
作者：孫應時
朝代：宋

城上西風草欲霜，登臨聊不負重陽。
江山遠近秋容老，雲樹參差野意長。
一笑四人真莫逆，百年此會定難忘。
不妨小學陶公醉，籬下寒花恰半香。
九月二十七日夜大風雨頓凉偶作
作者：孫應時
朝代：宋

五更風雨洗驕陽，滿耳秋聲撼我牀。
夢裏忽知身化羽，覺來新免汗翻漿。
可憐團扇辭人去，便有寒蟲語夜長。
老大幸諳時節慣，可能隨世作炎凉。
予頃至鄞中常館同叔之筠軒修篁交陰奇石中峙清風爽致襲人肌骨今年夏又假榻數夕嘗得小詩以示同叔因其通書寫寄池陽郡齋
作者：孫應時
朝代：宋

玉立衆君子，巖瞻一丈夫。
老蒼何突兀，密節各敷腴。
風日清如許，塵埃到得無。
主人三益友，不厭著臞儒。
二月二十五日同趙景孟胡晉遠遊四明山
作者：孫應時
朝代：宋

乍晴天宇瑩無塵，短策輕衫發興新。
過鳥一聲如勸客，青山萬疊總迎人。
回頭便與氛埃隔，入眼真於水石親。
盡意登臨休計日，此行端不負芳春。
于彝甫用許右丞別黄巖韵見寄亦用韵答之
作者：孫應時
朝代：宋

世道從來久，襟期我輩知。
躊躇遂初賦，歎息考槃詩。
歌斷尊長破，心存鼓未衰。
江湖秋葉外，千里更愁思。
五月二十日還舊居有感
作者：孫應時
朝代：宋

晨光澹凉月，霽宇來清風。
輕舟泛漣漪，初旭升曈矓。
水氣散洲渚，蔓花綴榛叢。
我行何所之，故林翳蒿蓬。
捨棹理幽徑，開顔揖前峰。
出門望平臯，良苗鬰以葱。
恭惟昔先人，有此一畝宮。
遺字滿塵壁，所憂非困窮。
但願君與相，燮調致年豐。
諒哉烈士心，舉世故莫同。
踟躕不忍去，惻愴結微衷。
五月末如鄞舟中戲作
作者：孫應時
朝代：宋

七年不聽丈亭潮，夢覺依然枕動摇。
趁得晨鐘上西渡，不妨野飯向高橋。
今年天故饒梅雨，是處人言好稻苗。
慚愧鄞山最青眼，回環翠色總相招。
仲兄來爲母氏壽言歸有作
作者：孫應時
朝代：宋

瀟瀟雨作對牀聲，小語燈前睡不成。
詩禮一庭真自樂，江山千里若爲情。
遠來正覺親顔喜，別去其如心事驚。
孟氏小園能辦否，徑須歸共白鷗盟。
仲兄生日家大人作詩恭次元韵
作者：孫應時
朝代：宋

恭承弧矢射芳晨，三紀風光又一春。
深喜團圞娛父母，何當合沓燕賓親。
百年好共成門戶，千萬寧憂欠宅鄰。
滿酌期兄增壯志，相携平步上星辰。
伊川先生祠
作者：孫應時
朝代：宋

平生子程子，此地有精廬。
隠几江聲在，當窗林影疎。
百年心未死，再拜意何如。
可忍蹉跎老，長慚案上書。
余生日具杯酒爲母壽思壬子歲在荆州癸丑歲在成都諸公爲余作盛集而余意不適也
作者：孫應時
朝代：宋

兩年荆益度茲晨，羅綺傳觴苦勸人。
多謝諸公憐遠客，豈如一笑奉吾親。
蓴鱸此日無餘恨，菽水從前得諱貧。
快倒村醪供壽斚，也分湯餠及比鄰。
借韵跋林肅翁題詩
作者：孫應時
朝代：宋

昔冠南宮淡墨書，當年萬卷各名糊。
至今處子尚綽約，應笑老婆曾抹塗。
詠慶雲圖如著色，和薰風句更從諛。
行三十里余方悟，敢與楊脩校智愚。
倦游書事
作者：孫應時
朝代：宋

隻影千山復萬山，兩年愁著鬢毛班。
壯心未答吳鈎贈，素節聊全趙璧還。
劍棧風煙通紫塞，峽天雲雪带烏蠻。
逢人若問渾慵答，閉目搘頤一夢間。
偶成
作者：孫應時
朝代：宋

小齋隨分有琴書，此外蕭然一物無。
地僻最饒閒意味，日長還得睡工夫。
四時風月吾心友，千里雲山古畫圖。
天賜綵衣娛鶴髮，簞瓢足矣更何須。
偶題
作者：孫應時
朝代：宋

困雖有舌吾安用，貧到無錐樂更深。
百歲難逃少壯老，多思何益去來今。
弈秋豈必長先手，畫史誰知獨苦心。
一枕春宵方化蝶，三竿朝日又鳴禽。
傅惟肖贊府假西遊集作長篇送還奇甚次其韵
作者：孫應時
朝代：宋

醉鄉不遊遊睡鄉，眼花對案如迷藏。
夢踏秋草悲蛩螿，風松露菊三徑荒。
忽然欠伸日在廊，悟此身世何荒唐。
故書棄擲塵滿箱，魯堂不復聞絲簧。
鏡中容顔老不揚，浪求斗升助糟糠。
江湖蘭珮芙蓉裳，踟躕不歸愁斷腸。
偉君威鳳鳴朝陽，文章五色照我傍。
艷如屈宋班馬香，千載作者蔚相望。
對床泮水月滿堂，追游山椒款寶坊。
劇談發我平生狂，劃如乘風上翺翔。
蒼蒼雲海一葦航，周流四方來故鄉。
羣兒醉飽死不償，我獨與君酌天漿。
紛紛爝火明寒窗，何如光芒萬丈長。
空吟平子四愁章，欲報英瓊無可將。
明朝癡兒公事忙，從今謝君當括囊。
元日自警
作者：孫應時
朝代：宋

王春肇嘉氣，天命未敢知。
四十六年非，今日正一之。
昭昭汝初心，敬戒以自持。
神明監屋漏，此語不可欺。
入劍門和少陵韵
作者：孫應時
朝代：宋

客還入劍門，縱覽形勢壯。
兩崖摩青天，石城岌相向。
風雲鬰慘澹，神鬼見情狀。
重關一何危，哀壑不可傍。
巖蹲虎豹怒，水落龍蛇放。
英雄意飛揚，行路色沮喪。
殺人古如麻，俛仰有餘愴。
我遊亦何事，哦詩神頗王。
杜陵千年句，角逐不得讓。
過關一雨涼，濃綠出千嶂。
獨酌無與歌，懷人復怊悵。
入棧
作者：孫應時
朝代：宋

棧險名天下，吾行信所聞。
落虹橫絕壁，匹馬上浮雲。
咫尺南北斷，毫釐生死分。
誰令鍾鄧輩，十萬度秦軍。
入福昌寺
作者：孫應時
朝代：宋

風日蕭蕭林翠開，支筇古寺獨徘徊。
山中不怪無人識，十五年前一度來。
八陣磧
作者：孫應時
朝代：宋

江近瞿唐急，沙從魚腹橫。
千秋應有恨，八陣竟難平。
望斷青煙晚，愁邊白鳥明。
身微定何補，且復老躬耕。
再和
作者：孫應時
朝代：宋

此生只合飲無何，懶讀丹經學按摩。
得失塞翁無定在，濁清漁父有遺歌。
蛟龍快意生雲雨，魚鳥全身避網羅。
萬事忘言君會否，月明來共舞婆娑。
再和·其一
作者：孫應時
朝代：宋

文章富貴自兩事，脫欲其全天定慳。
平生蕭瑟也不惡，未妨詩賦動江關。
再和·其三
作者：孫應時
朝代：宋

君詩音節中弦歌，報我英瑶百倍過。
江村老人衣鉢在，同參今更有人麽。
再和·其二
作者：孫應時
朝代：宋

庭幃日聽烏鵲喜，里社相思雞鳬肥。
獨身浪走一萬里，忽忽平生心事違。
再和·其五
作者：孫應時
朝代：宋

衮衮諸公鴛鷺羣，年來看熟已忘情。
四明相尋風雨過，一丘一壑便慳盟。
再和·其四
作者：孫應時
朝代：宋

欲望中原雙目斷，聽談往事幾心酸。
百年故家好人物，塵沙流落太無端。
再和商卿
作者：孫應時
朝代：宋

近識城南吳市仙，千巖活句得真傳。
令人向壁卧三日，悔我讀書空十年。
樽酒細論還得否，風帆欲去獨依然。
從今千里清秋夢，長在高山流水邊。
再答沙字韵
作者：孫應時
朝代：宋

羊裘篛笠慣煙沙，强走塵埃合自嗟。
幸有蠹魚供老醜，何勞汗馬戰紛華。
情親過我談無底，語妙多君點不加。
晴日西湖重載酒，梅梢應及未飄花。
再答陳同年游字韵紀龍巖之集
作者：孫應時
朝代：宋

凌雲勝槩壓西州，又作龍泓盡日游。
數樹寒梅香較晚，一坡修竹意藏秋。
酒間健筆能千字，胸次圓機綜九流。
人境雙清定難得，相從何處有羈愁。
冬十月赴官海陵過會稽諸生飲餞魯墟橋酒罷就舟倦甚眷然有作
作者：孫應時
朝代：宋

體倦知茵薄，寒侵覺歲高。
功名兩蝸角，人物九牛毛。
行意看飛鳥，離歌指大刀。
依依紅葉樹，回首入秋毫。
冷副端招西郊賞櫻桃
作者：孫應時
朝代：宋

喜趁林泉約，來同櫻笋厨。
綠陰濃欲滴，高竹靜相扶。
山晚月先上，人歸鳥自呼。
不辭拚一醉，此會兩年無。
冷副端與諸人九日登高有詩次韵·其一
作者：孫應時
朝代：宋

日薄天清山翠濃，西來萬里有清風。
十分秋色囂塵外，千古佳辰感慨中。
雲隠蜃樓東海碧，江涵雁字夕陽紅。
詩翁不負登高興，消得觥船一棹空。
冷副端與諸人九日登高有詩次韵·其二
作者：孫應時
朝代：宋

彭澤歸心似酒濃，蓴鱸嗟已負秋風。
文書雁鶩喧呼裏，尊俎江山夢寐中。
採菊誰搴三徑綠，賜萸休想一枝紅。
朝來快讀詩仙句，猶得塵衿一洗空。
出成都西郊
作者：孫應時
朝代：宋

笑指西山去，縈紆傍水行。
寒灘瀉清淺，古木映疎明。
雪意垂垂合，川光莽莽平。
蹔將塵事隔，已復動詩情。
出沌復見江山和斗南
作者：孫應時
朝代：宋

底事江山照眼新，爲從雲夢別經旬。
行吟沌口三家市，笑作天涯萬里人。
清夜論心真得友，白雲迴首奈思親。
船頭又報荆州近，魚雁書來未易頻。
別越中諸生·其一
作者：孫應時
朝代：宋

三年一榻占清閒，門外蒼然是種山。
步月迎風行樂地，從今應入夢魂間。
別越中諸生·其二
作者：孫應時
朝代：宋

切磋長恨我空疎，甚喜同門各起予。
贈別懶爲名利語，洗心深讀聖賢書。
別黄巖范令
作者：孫應時
朝代：宋

慶曆諸名卿，四海標一范。
堂堂元祐相，人望復不減。
江河源流大，終華峰巒嶄。
遠優士會燮，詎作欒書黶。
君侯大雅士，淵然粹家範。
春風花氣馥，秋月寒江湛。
貞剛謝瑕缺，潔白消黕黤。
驅車問前躅，雲路聲轞轞。
牛刀亦何爲，游刃初不斬。
解令襦袴民，桁楊戒無犯。
時情互醒醉，世味各辛鹻。
安知國中狂，正欠秋牙喊。
丈夫自有在，細故非所歉。
豈無昆明池，著此黄龍艦。
伊余秉微尚，顧瞻隨軓軓。
威儀覿麒鳳，冠緌笑蟬𧍙。
吾徒本平曠，誰能事嶮巉。
相知意氣得，欲別精神黯。
東風動綺席，潮痕带晴檻。
爲公醉登舟，離襟不能摻。
到荆州春物正佳樞使王公招宴歡甚已而幕府諸公携餞荆江亭併成四詩·其一
作者：孫應時
朝代：宋

初日明遠岸，綠蕪滿平川。
天宇呈春姿，物物懷芳妍。
長隄行車馬，高樓餘管絃。
由來大國楚，風景故依然。
到荆州春物正佳樞使王公招宴歡甚已而幕府諸公携餞荆江亭併成四詩·其三
作者：孫應時
朝代：宋

簪弁從元侯，芳辰奉良宴。
海棠映明燭，夜久星河轉。
孤舟萬里客，邂逅驚深眷。
慚無仲宣賦，荆州乃堪戀。
到荆州春物正佳樞使王公招宴歡甚已而幕府諸公携餞荆江亭併成四詩·其二
作者：孫應時
朝代：宋

華亭冠層城，滿城桃與李。
微風散晴煙，七澤多春水。
龍山集遐眄，章臺見遺址。
感物思無窮，對酒差可喜。
到荆州春物正佳樞使王公招宴歡甚已而幕府諸公携餞荆江亭併成四詩·其四
作者：孫應時
朝代：宋

幙府盡時彥，湛輩非所倫。
歡言念游子，載酒臨江津。
醉別足可惜，俛仰迹易陳。
相期崇明德，芳烈垂千春。
制司請都大會食
作者：孫應時
朝代：宋

繡衣人物冠諸臺，玉帳元戎萬里來。
同爲西川增氣象，何妨北海試尊罍。
休辭臈酒十分醉，要喚春風一夜回。
天上德星何處聚，應從井絡向三台。
劍門行
作者：孫應時
朝代：宋

兩崖夾道立削鐵，澗水悲鳴淺飛雪。
上有石城連天橫，劍戟相磨氣明滅。
出門下瞰山盤紆，石磴斗落十丈餘。
敵來仰首不得上，百萬渠能當一夫。
井蛙未識河山廣，分明到此生狂想。
豈知天險乃誤人，禍首子陽終衍昶。
渭水秦川指顧中，劍門空復老英雄。
傳檄將軍真得意，落星愁殺卧龍翁。
勝果僧舍與葉養源論武侯出處作數韵記之
作者：孫應時
朝代：宋

隆中躬耕歸，抱膝詠梁父。
誰稱此卧龍，名字震東土。
平生惟老龐，忘言各心許。
相從亦何爲，誓不入州府。
敲門劉豫州，見我欲安語。
三來信勤懇，定非曹袁侶。
社稷高帝孫，此公更儒苦。
不辭爲君起，死生不相負。
嗚呼豪傑士，所重在出處。
人言漢丞相，阿衡師尚父。
綸巾拜遺像，英氣凜千古。
當時實少年，纔二十四五。
風雲有時會，人物難浪與。
諸賢誠慷慨，毋勞自夸詡。
十一月二十六夜夢與范石湖各賦梅花六言覺僅記其大意足成二絕·其一
作者：孫應時
朝代：宋

小齋遥夜孤坐，何處香來可人。
起看一窗寒月，更憐瘦影相親。
十一月二十六夜夢與范石湖各賦梅花六言覺僅記其大意足成二絕·其二
作者：孫應時
朝代：宋

江路月斜霜重，野橋風峭波寒。
知負天公何事，十他冷淡相看。
十一月二十六日南至天色佳甚
作者：孫應時
朝代：宋

天心應喜一陽來，萬里寒陰曉自開。
消息早傳從嶰竹，發生先合到江梅。
遥瞻雙闕呈雲瑞，正想三宮舞壽杯。
草木微情共時節，思親南望獨徘徊。
十七夜如山庵
作者：孫應時
朝代：宋

一雨秋能好，連宵月迥明。
百年今夕話，萬里去年情。
水滿天相蕩，山空人獨行。
蟬聲發奇思，携酒未須傾。
即事·其一
作者：孫應時
朝代：宋

凝雲淡淡山蒼蒼，天影下照生湖光。
漁舟散入綠蘋去，劃破琉璃三四行。
即事·其二
作者：孫應時
朝代：宋

江梅玉立故清妍，心友猗蘭弟水仙。
終日相看靜無語，一時風味也堪憐。
又寄潼川漕仲房·其一
作者：孫應時
朝代：宋

巴蜀勞膚使，溪山隔歲華。
一身知許國，萬里豈忘家。
臘雪裝歸轡，春風閲禁花。
君王定前席，不必賦長沙。
又寄潼川漕仲房·其三
作者：孫應時
朝代：宋

鴻鴈天涯到，雲泥未闊疎。
漢卿來子墨，秦殿識中書。
欲作遼東獻，空慙楚地餘。
寒蟲吟露草，此意合憐渠。
又寄潼川漕仲房·其二
作者：孫應時
朝代：宋

郡縣仍荒政，朝廷念遠方。
向來傳詔札，不獨戒戎羌。
帝德乾坤大，天聰日月光。
邊防須至計，社稷倚安疆。
又答韵
作者：孫應時
朝代：宋

連陰漠漠鎖春寒，閒檢新年曆日看。
節裏人言太幽獨，牀頭書喜報平安。
山林决計應宜早，藜莧謀生未苦難。
歸對妻孥真大笑，鮎魚元不解緣竿。
又謁武侯祠
作者：孫應時
朝代：宋

城南風景故堪憐，勝日經行意灑然。
江上竹寒偏却暑，廟前柏老尚參天。
堂堂不朽能千古，鼎鼎何能漫百年。
醉裏狂歌心浩蕩，爲君一吸倒觥船。
句
作者：孫應時
朝代：宋

牛車擔負愧高義，當知薄命非倪寬。
同邱直長和歐公三游洞韵
作者：孫應時
朝代：宋

維舟下牢關，散策上西嶺。
天風吹我裳，恍惚非人境。
丹崖翠壁明空山，呀然洞府葱蘢間。
珊瑚爲門玉爲裏，石骨千年凝綠髓。
伏龍奇鬼相回環，窗戶玲瓏五雲起。
風馬霓旌去不留，棋牀丹竈巖之幽。
流水潺潺山寂寂，時有野鶴飛迎客。
提携琴酒聊一歡，呼取漁樵任爭席。
日暮欲歸歸路迷，襟期浩蕩誰當知。
好種桃花便終老，更尋何處武陵溪。
吳文伯用李允蹈追字韵見贈亦次答之
作者：孫應時
朝代：宋

鷄鳴市聲起，冠蓋日相追。
終然寡同調，千里懷風期。
憶從十年前，識君黄絹詞。
安知淮海來，得此塤箎吹。
武庫森器寶，清廟陳尊彝。
持君胸中富，自足夸一時。
况今亨衢開，秣馬隨所之。
功名何足道，談笑觀指麾。
交情無遠近，人事有合離。
他年一尊酒，長恐勞相思。
周次山和立春詩答之
作者：孫應時
朝代：宋

不用文章作序棋，由來人事亦天時。
且須竹葉千鍾淥，莫問菱花兩鬢絲。
社燕秋鴻無舊影，曉猿夜鶴有餘悲。
春來只被奚奴笑，春日吳中更幾詩。
和仲氏除夕書懷
作者：孫應時
朝代：宋

頭顱遂如許，忽忽意多違。
漸合知天命，能無悟昨非。
春觴欣母壽，秋穀爲民祈。
猿鶴應催我，塵埃好振衣。
和共父游青羊宮二首·其一
作者：孫應時
朝代：宋

野興偶所愜，勝遊聊一尋。
雙臺隠空曲，萬竹護清深。
嵐翠明巾屢，風香度笑吟。
端能重載酒，盡日聽鳴琴。
和共父游青羊宮二首·其二
作者：孫應時
朝代：宋

訪古未云已，會心良獨多。
猶應趁風月，從此徧岷峨。
萬里澹秋色，一江明暮波。
他年問魚鳥，能復記相過。
和制帥效謝康樂體
作者：孫應時
朝代：宋

讀書在雪屋，長嘯亦蝸廬。
茲晨從遠役，不柰爲饑驅。
夕棹悄煙月，朝帆暖菰蒲。
情欣秋風至，體愜袢暑徂。
拾魚未妝潦，爭米聊趁虛。
廓落展遐眺，舂容進前途。
暮畫諒何取，世用實已迂。
分閫重節制，三邊藉調娛。
功成報天子，朝珮歸與與。
下客一何幸，窮途非所虞。
江山待公賞，佳處小踟躕。
和劉師文飲城西見懷
作者：孫應時
朝代：宋

劉侯元祐家，高標振流俗。
益州西門外，勝日事幽矚。
襟期得佳士，命駕不待促。
壺觴傍水石，談笑滿林屋。
經行舊臺苑，蕪沒長禾菽。
長吟何激烈，遠思脫羈束。
遥追七賢社，不負千鍾淥。
詩囊寄同幕，足音到空谷。
明月散昏埃，清風濯炎溽。
壯游憶子美，感遇悲伯玉。
功名垂耳驥，歲月長饑鵠。
此事置勿言，時情鬭蠻觸。
和劉過夏蟲五詠·蚊
作者：孫應時
朝代：宋

利觜死一飽，何勞更喧譁。
肉薄來如雲，舉扇誰能遮。
諸君幸小忍，秋風期不賒。
披襟約凉夜，明月釣寒沙。
和劉過夏蟲五詠·蚓
作者：孫應時
朝代：宋

高人百尺樓，萬里對天宇。
白水渺江湖，清明到窗戶。
跏趺作禪定，不聞雷破柱。
從渠蚯蚓歌，自趁商羊舞。
和劉過夏蟲五詠·蛙
作者：孫應時
朝代：宋

將軍鼓吹來，處士非所喜。
誇汝風月夕，天籟鳴不已。
汝姑勿自誇，坎井不可恃。
當知馬伏波，笑殺公孫子。
和劉過夏蟲五詠·蛛
作者：孫應時
朝代：宋

么蟲夜飛飛，遭汝巧見縛。
汝網非堅牢，豈無風雨惡。
蟹怒橫戈矛，蜃喜吐樓閣。
物生黠復癡，悟此一笑樂。
和劉過夏蟲五詠·螢
作者：孫應時
朝代：宋

太陽不敢近，宵行聊自娛。
過水亂繁星，隨風散平蕪。
車公晚差樂，几案不汝須。
方謀買娉婷，斛貯明月珠。
和吳斗南
作者：孫應時
朝代：宋

高帆欲發意遲遲，回首飛雲耿夢思。
風壤江山吳蜀道，功名人物漢唐碑。
無憑久厭書生語，有意聊觀天下奇。
已决明年徑歸隠，好凉還得共驅馳。
和師文
作者：孫應時
朝代：宋

筆端陶謝不枝梧，朝食千龍信手屠。
天與詩人清氣骨，家傳前輩學工夫。
從渠擾擾一丘貉，看我昂昂千里駒。
已喜朝廷似元祐，去依日月上天衢。
和方與行韵
作者：孫應時
朝代：宋

千里家山且寄音，小窗孤坐息深深。
平生肯恃張儀舌，今日猶存趙武心。
歲暮天寒休復問，夢回酒醒故難禁。
梅梢春信知何似，驛使來時爲一尋。
和景孟宿山中
作者：孫應時
朝代：宋

倦行白雨翠雲中，投宿禪房聽曉鐘。
彈壓山川詩未老，留連巖壑興何濃。
回看塵世頻三歎，上徹天關更幾重。
徑欲乘風此仙去，時時笙鶴下前峰。
和景孟山行
作者：孫應時
朝代：宋

翛然身在妙高峰，下有雷霆走白龍。
已覺仙風換肌骨，更無塵土到心胸。
悠悠今古三千劫，莽莽山川幾萬重。
雲北雲南一長嘯，爲留餘響振巖松。
和曾舜卿
作者：孫應時
朝代：宋

晚風吹散雨垂垂，一榻蕭然枕獨欹。
秋燕悄如當去客，夜蟲還是可憐時。
我懷松菊歸難早，君趁蒓鱸喜可知。
已歎曲高如白雪，更煩墨妙寫烏絲。
和曾舜卿少府
作者：孫應時
朝代：宋

心情老懶漫爲官，世路羊腸步步難。
存我天真師櫟社，從渠官達夢槐安。
晝眠竹簟風吹醒，夜釣羊裘雪洒乾。
歸去元龍湖海士，白鷗盟在不應寒。
和李季章校書西湖即事三首·其一
作者：孫應時
朝代：宋

風日都門外，樓臺十萬家。
西湖春事足，不話洛陽花。
和李季章校書西湖即事三首·其三
作者：孫應時
朝代：宋

匆匆清明了，能餘幾許春。
花開更風雨，腸斷惜春人。
和李季章校書西湖即事三首·其二
作者：孫應時
朝代：宋

舴艋填芳渚，鞦韆閙粉牆。
人爭桃李節，吾憶藕花涼。
和樓尚書賦趙大資重樓柏梁體
作者：孫應時
朝代：宋

浙中巖壑天下雄，越絕宛委吳穹窿。
鍾奇角秀勞神工，復有四明冠南東。
雲南雲北森橫縱，僊聖所宅光𤧚瓏。
公樓極覽面面同，江霏海日開冥濛。
翠屏列立千萬峰，勝畫孔雀繡芙蓉。
春晴百花度香風，秋原下瞰禾黍芃。
城郭游人紛蝶蜂，笙歌間發羅綺叢。
我公心鏡百鍊銅，眼底萬物歸陶鎔。
姬公胡留曲阜封，東平驃騎合侍中。
小出勳業垂無窮，手扶日轂駕六龍。
丹心正色羞容容，飄然謝出明光宮。
坐收全名擅高蹤，錦衣故里還過逢。
築室百堵聲隆隆，雅素不窮丹雘功。
移花種竹親圃農，直嫌看山隔崇墉。
層樓開豁星斗胸，晨登坐達夕鼓鼕。
有書滿架酒不空，眼明脚健顔頰紅。
身佩安危唐晉公，何妨綠野對洛嵩。
文昌更似香山翁，與公勝日長相從。
一談一笑如春濃，清歡不奏淫樂矇。
高山流水操遞鍾，新篇絡繹疲奴僮。
寒生感公恩義重，草根竊亦吟秋蟲。
扁舟登門頻宿舂，敢逐炎凉如燕鴻。
和次山見寄
作者：孫應時
朝代：宋

啼鴂匆匆又一春，別來知我更思君。
畧無天氣花時雨，長遣人愁日暮雲。
手自愛彈招隠曲，心知不作送窮文。
秋風魚蟹松江上，重約論詩醉夜分。
和甄雲卿詩·其一
作者：孫應時
朝代：宋

旰食延英責太平，小臣憂國思茫冥。
千秋鑑在開元錄，十漸書留貞觀屏。
莫笑戇愚如汲黯，無寧齷齪似陶青。
何時再見東都會，萬國衣冠拱帝庭。
和甄雲卿詩·其二
作者：孫應時
朝代：宋

誰貪上黨誤長平，白日塵沙萬里冥。
死骨不應讎未雪，哀歌長覺氣如屏。
經生未減公孫董，邊將何如去病青。
安得君侯提八陣，春風犁徧漠南庭。
和甲辰秋夜讀書有感韵
作者：孫應時
朝代：宋

物華相尋來，世事不足歎。
侯蟲知春秋，宿鳥各昏旦。
百年相勞苦，且復加餐飯。
堂堂白日在，擾擾浮雲散。
詩書信家法，朱墨窘官辦。
三十二年非，還改當何憚。
低徊逢迎地，言笑紛晏晏。
嗟汝其惕然，輿衡有規諫。
和真長木犀·其一
作者：孫應時
朝代：宋

一從月窟移根到，不落人間第二香。
商略江梅是兄弟，等閒休復鬭風光。
和真長木犀·其三
作者：孫應時
朝代：宋

長憐花月不相謀，月滿花開得更休。
待倚高樓吹鐵笛，爲君極意作吟秋。
和真長木犀·其二
作者：孫應時
朝代：宋

香傳萬里到蠶叢，依舊江南林下風。
憶著小山招隠句，不堪流落更相逢。
和真長送別
作者：孫應時
朝代：宋

吳市當年梅子真，不堪萬里久辭親。
故無分寸酬知己，尚有平生不負人。
錦里風光餘別恨，鏡湖雲水送閒身。
感君戀戀勤相記，歲暮長途知苦辛。
和答司馬宜春遡
作者：孫應時
朝代：宋

紛紛市道交，勢利爭攫取。
煌煌鼎食家，聲色自纏糾。
畸人固寂寞，蓬藋侵甕牖。
有時步虛曲，植杖話農畝。
清秋動幽興，有月欠肴酒。
高軒肯相過，賢哉百乘友。
空尋奕秋誨，不與歡伯偶。
別來雁欲賓，晴喜鳩還婦。
村酤聊可載，草具亦何有。
飣餖止魚蝦，扶擎雜梨藕。
君侯反觴客，欲起輒被肘。
意重黄金百，氣豁雲夢九。
長篇繼踵來，子建才八斗。
勉和若登山，吾詩真培塿。
和答吳尉俞灝商卿見贈因用韵送行
作者：孫應時
朝代：宋

去去瀛洲蛻骨仙，舊游還似九江傳。
塵埃下視三千界，文字勤追二百年。
宦達有時聊爾耳，才難自古不其然。
臨分更吐平生話，有底閒愁到酒邊。
和答吳斗南中秋見懷并約王子合見過·其一
作者：孫應時
朝代：宋

百里平湖一夜舟，跂予東望渺離愁。
可能無意山陰雪，空復相思楚澤秋。
宣室待君今即召，草堂移我欲歸休。
詩來已拜千金諾，得得開帆莫轉頭。
和答吳斗南中秋見懷并約王子合見過·其二
作者：孫應時
朝代：宋

歸夢千巖萬壑東，起尋蓑笠喚漁童。
塵忙憐我三年久，撥置期君一笑同。
只恐令嚴詩債急，不愁夜短酒杯空。
相携更得王文度，此段風流儘未窮。
和答吳斗南見寄解其自疑之意
作者：孫應時
朝代：宋

白狗黄牛繫纜時，東歸應念我西悲。
置之偶爾何須道，去矣飄然故一奇。
末路人情隨手別，丈夫心事有天知。
君看子濯平生友，可把逢蒙待庾斯。
和答吳斗南賞木芙蓉見懷
作者：孫應時
朝代：宋

曾向荆州一笑同，淋漓江漢酒千鍾。
夾城雲蓋迎珠履，滿眼霜花照玉容。
萬里壯遊前日事，十年此會幾時重。
憶君席上多新作，醉筆如飛紙不供。
和答周次山送行·其一
作者：孫應時
朝代：宋

衡宇歸來後，缾儲不願餘。
興公遂初賦，叔夜絕交書。
已怯傷弓翼，猶歡涸澈魚。
春風到蘭室，隠几正如如。
和答周次山送行·其三
作者：孫應時
朝代：宋

籍甚多聞友，非徒一字師。
可人徐孺子，愛客鄭當時。
苦意頻携酒，相過共話詩。
瓊瑶何日報，松竹歲寒期。
和答周次山送行·其二
作者：孫應時
朝代：宋

我失從君別，君應話我歸。
親年渾鶴髮，家具只牛衣。
耳不關時論，心知悟昨非。
晨羞何所欠，菜甲雨新肥。
和答張衡仲·其一
作者：孫應時
朝代：宋

志畧周公瑾，才名陸敬輿。
可憐空老大，不敢問何如。
松菊閒吟外，風波噩夢餘。
諸公自臺省，吾復愛吾廬。
和答張衡仲·其二
作者：孫應時
朝代：宋

我方開竹徑，公肯屈籃輿。
別去夢猶見，詩來錦不如。
乾坤愁思裏，風月醉眠餘。
會卜溪橋畔，鄰牆小結廬。
和答潘端叔見寄
作者：孫應時
朝代：宋

髮白念少年，萬事風雨過。
倦游得來歸，一切付懶惰。
獨抱杞天憂，徬徨意無奈。
濠魚定何樂，幕燕渠敢賀。
歎君陽春詞，激我巴里和。
古來奇特事，信是英雄作。
東山有晚遇，西山有終餓。
拭目須君早著鞭，乞與高人北窗卧。
和答胡用之
作者：孫應時
朝代：宋

浪喜功名少壯時，髮今種種更奚爲。
窮通信我心如鐵，謗譽從渠口勝碑。
息駕便應追靖節，弄絃寧復待鍾期。
燭湖孤嶼烟波上，他日重過細說詩。
和答葉無咎
作者：孫應時
朝代：宋

百年一夢欲誰何，底事容心强揣摩。
便續淵明歸去引，不題工部醉時歌。
故山已恐鶴相怨，陋巷何妨雀可羅。
多謝詩仙喚愁醒，簿書叢裏少婆娑。
和答趙生師白見寄·其一
作者：孫應時
朝代：宋

休論吾昔與吾今，窗下婆娑有學林。
會意書非求甚解，無絃琴豈要知音。
是中截斷談天口，何處尋來立雪心。
永日春風鶑百囀，幽人踵息正深深。
和答趙生師白見寄·其二
作者：孫應時
朝代：宋

田可躬耕溪可漁，此身屬我不關渠。
養生誰學嵇中散，避謗吾非陸敬輿。
風月滿懷高士傳，江山到眼故人書。
相思千里無多恨，珍重清詩玉不如。
和答陳傳朋·其一
作者：孫應時
朝代：宋

羈愁閲寒暑，歸夢耿晨昏。
本意營三鬴，何如老一村。
齒牙從世議，頂踵尚君恩。
多謝知心友，相過得細論。
和答陳傳朋·其二
作者：孫應時
朝代：宋

別來如一日，話著又三冬。
信斷悲鱗羽，情親憶駏蛩。
非君詩律妙，奈我客愁濃。
嘆息青雲器，誰能識仲容。
和答陸華父·其一
作者：孫應時
朝代：宋

幽蘭懷春風，葭蓬亦芽茁。
同時不同調，物物自生活。
士窮不自食，苦學代耕獵。
文如六經非小伎，餘事不足置牙齒。
人言擲盧勝擲雉，我言函人不爲矢。
和答陸華父·其二
作者：孫應時
朝代：宋

雒都有佳人，高卧雪塞戶。
千載尚可期，一寒那足顧。
功名誠儻來，貧賤有難去。
食竹豈非鳳，食蟲豈非雞。
騶虞世不識，羔豚日刳刲。
且須拊掌共一笑，坐上鴟夷能滑稽。
和答黄時舉貢士獻黄草布
作者：孫應時
朝代：宋

九陌塵中一笑看，肯隨風月到遥山。
應知枕石先秋冷，何羨槃氷及夏頒。
古意紵衣仍縞带，襟期華髮更蒼顔。
多君志力猶强健，不道人生行路難。
和簡叔
作者：孫應時
朝代：宋

乳燕鳴鳩惱醉眠，起臨芳草思芊綿。
花殘柳暗春歸日，雲薄風輕雨後天。
酒戶已緣愁頓減，詩壇寧復勇爭先。
只因歸老漁樵舍，不夢佳人玳瑁筵。
和簡叔·其一
作者：孫應時
朝代：宋

綠陰庭戶自生香，燕子飛來話日長。
正有清風便午枕，更無塵夢到禪房。
和簡叔·其二
作者：孫應時
朝代：宋

落日銜山山更青，閒雲斂盡綠煙橫。
危亭獨倚闌干遍，又聽疎鐘第一聲。
和簡叔遊張園
作者：孫應時
朝代：宋

賦歸堂上憶春山，點筆題詩傍石欄。
老子如今已陳迹，故人誰與共追歡。
青燈客舍一杯酒，細雨江城二月寒。
多謝相過同太息，百年身世夢中看。
和胡仲方撫幹白瑞香及黄櫞韵
作者：孫應時
朝代：宋

翠錦熏籠白玉花，幾年廬阜飽煙霞。
定知姑射同肌骨，何必離騷借齒牙。
心事早陪三友約，國香今壓五侯家。
主人封植無多費，賸乞盧仝七椀茶。
和諸葛行之
作者：孫應時
朝代：宋

相看各華髮，舊學更何疑。
世事幾反覆，人生半別熟。
忍窮真有味，知命欲誰欺。
我學陶元亮，君師榮啟期。
和趙生唐卿師白韵遊橫溪
作者：孫應時
朝代：宋

野橋高竹轉修籬，問訊東風步屧隨。
雨過天清水聲急，山長雲白鳥飛遲。
從來丘壑多幽興，隨分風流到小詩。
一榻煙霞須早計，莫教容易鬢成絲。
和鄭信卿·其一
作者：孫應時
朝代：宋

天與風情壓衆芳，雕欄翠幄奉君王。
猗蘭自欠傾城色，空作深林一味香。
和鄭信卿·其三
作者：孫應時
朝代：宋

舞絮飛花別茂林，狂蜂亂蝶度繁陰。
乾坤不盡春長在，莫遣傷春意太深。
和鄭信卿·其二
作者：孫應時
朝代：宋

綺羅絲竹沸名園，想見春風玉樹前。
況是天公饒一月，何妨行樂倍他年。
和陳亮功張次夔二同年唱酬廉字誠字之作·其一
作者：孫應時
朝代：宋

早韭到晚菘，紫蓼仍綠葵。
古爲志節士，此味良自知。
銀鞍黄金絡，綺戶芙蓉閨。
丈夫各自適，物理那能齊。
和陳亮功張次夔二同年唱酬廉字誠字之作·其二
作者：孫應時
朝代：宋

虛中答遠響，不與律呂乖。
惟誠貫萬物，此豈欺我哉。
九仞憂棄井，累土期層臺。
汝州春風中，試坐一月來。
和陳及之·其一
作者：孫應時
朝代：宋

不妨客子歸路滑，且喜雨來天破慳。
劍南劍北好顔色，吾徒心事畧相關。
和陳及之·其三
作者：孫應時
朝代：宋

蟠龍山頭行且歌，嘉陵江上重相過。
人生知音不易得，舉似諸人委悉麽。
和陳及之·其二
作者：孫應時
朝代：宋

詩無彫刻未爲癖，戰勝紛華聊自肥。
萬里歸期勞夢想，百年世事幾從違。
和陳及之·其五
作者：孫應時
朝代：宋

吾非斯人誰與羣，覆手翻手知交情。
天南海北有離合，此生此意無寒盟。
和陳及之·其四
作者：孫應時
朝代：宋

江頭風雨暗行李，習氣難洗儒生酸。
更欲從君細商畧，不道揮斤愁鼻端。
和頂山前韵
作者：孫應時
朝代：宋

小山摇落故凄凉，想象登臨野興長。
萬里晴空初鴈入，一年好景又橙黄。
極須痛飲償秋節，生怕疎鐘報夕陽。
搔首故園歸未得，荒籬寒菊爲誰香。
和項平父送別·其一
作者：孫應時
朝代：宋

逐逐衣冠謁府公，漸諳楚語異吳儂。
重江跋涉家何在，一飯辛勤計未工。
自恐風塵成冗俗，人言山野欠疏通。
夜長不寐思吾友，撥盡寒爐宿火紅。
和項平父送別·其三
作者：孫應時
朝代：宋

前途事業自登山，高下相懸進一關。
莫倚陂陀能迤邐，可無尺寸怯躋攀。
我來正作三年計，君別何當萬里還。
辦取相逢須刮目，轉頭清鏡欲蒼顔。
和項平父送別·其二
作者：孫應時
朝代：宋

長江風景舊聞知，雪裏經行亦大奇。
官舍荒凉乏松竹，邊城清晏少文移。
有時懷古登臨久，自省無才職分卑。
白日閉門還獨笑，讀書吾亦太營私。
和魏公再用韵勉子孫學
作者：孫應時
朝代：宋

儒家乃何事，駕言聖門歸。
萬古江河流，三春卉木菲。
忍將少年意，負此白日暉。
拱把得封植，要看四十圍。
東山公別墅，明湖照簷扉。
塵囂澹一洗，六籍真可依。
城南拜新作，妙墨龍蛇飛。
著鞭繼家聲，臨岐莫依違。
哭亡友胡達材·其一
作者：孫應時
朝代：宋

少日徐卿子，他年董相孫。
斂藏神氣重，進止德容尊。
人物當今歎，風流雅望存。
拊棺疑不死，誰與賦招魂。
哭亡友胡達材·其三
作者：孫應時
朝代：宋

匹馬勞山縣，風霜度十旬。
能令萬人活，不計百年身。
事業秋毫盡，聲華白日淪。
之人纔筦庫，誰獨上麒麟。
哭亡友胡達材·其二
作者：孫應時
朝代：宋

味薄身無累，心平理自長。
公卿知叔度，州里敬元方。
璞玉須瑚璉，春風便雪霜。
重言吾不忍，天地日蒼茫。
哭亡友胡達材·其四
作者：孫應時
朝代：宋

嗟我論交重，相知照膽明。
十年離合地，今日死生情。
驚定心猶碎，悲來淚獨傾。
絕憐江上夢，一一話生平。
哭東萊呂先生·其一
作者：孫應時
朝代：宋

慟哭斯文禍，蒼茫可問天。
百年曾未半，千載忍無傳。
梁木誰扶厦，狂瀾莫障川。
吞聲言不忍，有淚徹重泉。
哭東萊呂先生·其三
作者：孫應時
朝代：宋

文獻承家大，規模與世公。
典刑身任重，權度我時中。
六合清淳氣，諸儒輔翼功。
生賢竟何意，霜雹隕春風。
哭東萊呂先生·其二
作者：孫應時
朝代：宋

往歲風雲接，重霄日月開。
奏篇聞歎息，造膝諗圖回。
延閣初優病，鋒車又趣來。
恭惟天子聖，殄瘁豈無哀。
哭東萊呂先生·其五
作者：孫應時
朝代：宋

昨歲荆州訃，江流恨未平。
天乎令後學，今又哭先生。
剝落真如此，扶持豈易成。
河汾遺禮樂，誰慰九原情。
哭東萊呂先生·其六
作者：孫應時
朝代：宋

鏡曲重携杖，京都再及門。
詩書窺梗槩，耳目竟煩昏。
怊悵身何極，蹉跎意獨存。
長途風雨晦，十駕謇追奔。
哭東萊呂先生·其四
作者：孫應時
朝代：宋

蟠際函三極，精微破一毫。
百川滄海受，五嶽衆山高。
退託初何有，聲名肯自豪。
誰人傷日月，用力爾徒勞。
哭沈叔晦墓
作者：孫應時
朝代：宋

宿草遂如許，吾誰作九原。
堂堂那有此，凜凜尚能存。
日落松風迥，天清霜氣暄。
百年知己淚，洒淚欲何言。
唐侯仲友之守台爲浮梁於江象山令蔣鶚考叔賦江有濟三章以獻余時官於台見而陋之作江有梁·其四
作者：孫應時
朝代：宋

我梁既成，我民既平。
侯智不矜，侯心載寧。
帝曰汝歸，其車宵征。
予欲濟川，邦國是經。
民留我侯，敢與帝爭。
我帝我侯，眉壽無疆。
四明山記遊八十韵
作者：孫應時
朝代：宋

平生抱遐尚，撫劍遠行遊。
迹謝聲利牽，心與巖壑謀。
東征泛滄海，南騖踰丹丘。
西登岷峨嘯，北望關隴愁。
匡廬挽歸轡，巫峽紆行舟。
劍閣最險壯，龍門更奇幽。
歷覽雖未飽，勝槩略以收。
爾來卧燭湖，清夢長夷猶。
家山維四明，名字橫九州。
出門宛在眼，欲往輒不酬。
人事真好乖，山靈豈吾仇。
忽近益可笑，投老空自尤。
茲辰正芳春，會心得良儔。
贏糧幸易足，决策遂所求。
中宵雨聲斷，逗曉霽色浮。
天容極瑩凈，風氣正和柔。
瘦筇挾籃輿，野服兼輕裘。
遥遥指林麓，欣欣聽溪流。
試屐請賢嶺，弭蓋白水湫。
飛湍響淙潺，怪松韵蕭颼。
艱然小羊額，喘若料虎頭。
甓石訪歲期，負樵歌道周。
百折快一眺，千里森雙眸。
峰巒何綿聯，脈絡相纏繆。
化鈞妙融結，神工巧雕鎪。
長風動溟渤，洪濤簸瀛洲。
巨鼇出贔屭，游龍繞蚴蟉。
鯨鵬恣摩盪，蟲魚紛疊稠。
萬怪各起伏，千帆遞行留。
或坦若几席，或峩若冠旒。
或排若劍戟，或剡若戈矛。
或舞若鸞鳳，或驟若驊騮。
或若戲狻猊，或若鬭貔貅。
儼然開明堂，玉帛朝諸侯。
赫然會岐陽，長圍方大蒐。
鏖戰臨長平，堅壁持鴻溝。
廣野列車騎，中軍嚴旆斿。
開闢洪茫茫，變化久悠悠。
愕眙不得語，形容那可侔。
仙樹四十圍，蟠根幾千秋。
老幹枯不死，新榮翠相樛。
飈馭定來止，桑田行驗不。
遺跡信所聞，輕舉當何由。
東南徑崇岡，左右羅平疇。
人家散鷄犬，村塢來羊牛。
官征畢薪炭，春事動耝耰。
土膩少沙石，氣寒無麥麰。
荒蹊夾桃李，密蔭間梧楸。
是中可避世，何勞更乘桴。
駢巖下蒼峭，別岫爭崪崷。
熟知二剎勝，逝肯中道休。
杖錫既巉絕，雪竇仍阻脩。
停雲朝漠漠，剛風晝飂飂。
盤磴度方橋，廣宇連飛樓。
珠璣錯藻繡，金碧照彫髹。
撞鐘食千指，鳴板燈百篝。
真成天上居，不涉人間憂。
周遭富佳致，徜徉得窮搜。
妙峰遠色湊，錦鏡波光瀏。
兩溪來活活，千丈落瀌瀌。
深瀑摽隨鳬，空潭隠靈虬。
倒窺凜欲眩，俯掬清敢漱。
澗草高下積，巖花零亂抽。
掛壁見猱捷，食芩聞鹿呦。
日長轉睍睆，霧暗啼鈎輈。
修竹奏琴瑟，細溜鏘琳璆。
占晴喜哢鵲，畏雨愁呼鳩。
何妨共齋鉢，且復薦茶甌。
老僧頗好事，幅畫肯見投。
隨意宿山房，無眠聽更籌。
念昔身萬里，及此天一陬。
登臨世界闊，俛仰歲月遒。
榮辱兩蝸角，聚散一海漚。
塵鞅自束縛，名場相敵讎。
不念猿鶴怨，坐令泉石羞。
心期晚乃愜，俗駕我尚優。
勝具學支許，奇蹤非阮劉。
時哉山梁雉，樂矣濠上鯈。
聊追興公賦，不歎柳子囚。
招招知音子，爲我商聲謳。
壬子元日遂安縣學講書齒飲前此四十三年錢建爲令嘗有此集題名在壁是日詹本仁有詩余和其韵
作者：孫應時
朝代：宋

壁字塵埃四十年，滿堂還喜會羣賢。
是非不用論今昨，禮樂從知有後先。
酒外山川如動色，詩成金石迭相宣。
分陽令尹强人意，鄉飲彬彬更可傳。
夜泊
作者：孫應時
朝代：宋

病暑迎秋苦恨遲，秋來喚起楚人悲。
一江風雨無眠夜，萬里關山獨往時。
奉檄不知翻遠別，倚門應已念歸期。
荻花楓葉添情緒，看得明朝兩鬢絲。
夜深至寧庵見壁間端禮昆仲倡和明日次其韵
作者：孫應時
朝代：宋

杉松廡門森老蒼，佛屋深夜幡花香。
借床健倒怳何處，夢隨潛魚聽夜榔。
咿啞禽語曉光浄，蟋蟀草鳴朝雨涼。
哦詩出門懷二妙，春漲遶山湖水黄。
夜讀書有感
作者：孫應時
朝代：宋

王公昔壯年，已作衰翁歎。
古來多志士，念此不能旦。
嗟余何爲者，忽忽甘寢飯。
故書翻手忘，神情日疎散。
前途雖綿邈，初心如可辦。
云何十年外，低徊猶有憚。
蟋蟀鳴我階，秋風歲將宴。
日月豈待人，及今當自諫。
夢蜀中一山寺曰龍塘有龍祠余似嘗屢游也題詩別之未足兩句而寤因足成之
作者：孫應時
朝代：宋

客遊幾度到龍塘，沙路縈紆草木香。
雪後江山餘壯觀，秋來樓閣記新凉。
百年此役何時再，萬里東歸託興長。
風景留人重迴首，猶須好句與平章。
奉和家大人將赴官舍留示及門之作·其一
作者：孫應時
朝代：宋

師訓勤誠數十年，此心端不愧高天。
諸君體我家嚴意，學殖毋爲鹵莽田。
奉和家大人將赴官舍留示及門之作·其二
作者：孫應時
朝代：宋

大學成功在九年，根牢幹長到參天。
斯須廢棄終身困，稂莠從來易滿田。
如寧庵
作者：孫應時
朝代：宋

川原相縈紆，林谷遞深秀。
步迎流水聲，聒聒新雨後。
愴然瞻故丘，喬木百年舊。
精廬跨略彴，苔竹故幽茂。
憶昔戲綠陰，怡悅年方幼。
蹉跎今白髮，寒暑厭相寇。
區區濟物心，已矣真大謬。
請尋遂初賦，泉石長枕潄。
妻兄張伯高來訪橫河感舊與拜先君墓下有作次韵·其一
作者：孫應時
朝代：宋

衰年回首少年事，尚喜初心炯自如。
俗態可憐人厚薄，交情那問勢親疎。
懶陪康樂登山屐，且醉淵明採菊廬。
一笑相尋非易得，河渠執手更踟躕。
妻兄張伯高來訪橫河感舊與拜先君墓下有作次韵·其二
作者：孫應時
朝代：宋

蓽門生計只初年，喬嶽終難起一拳。
小檻清風黄卷裏，扁舟碧水白鷗前。
同尋杖屨曾行處，肯謁松楸獨泫然。
人事無窮今幾變，空山落日自孤煙。
姪孫詩
作者：孫應時
朝代：宋

壽母重孫始見渠，天教四世保同居。
精神已是千金子，事業應須萬卷書。
親戚滿前非落寞，杯盤隨分不蕭疎。
晬盤先攬文房寶，他日無憂入異閭。
子寶東歸以嚶其鳴矣求友聲爲韵作古詩七章寬予旅懷次其韵·其一
作者：孫應時
朝代：宋

一年三送君，到家能幾程。
白雲耿我懷，更想啼孩嬰。
過門道無恙，憂端幸少平。
因之慰猿鶴，無爲長怨聲。
子寶東歸以嚶其鳴矣求友聲爲韵作古詩七章寬予旅懷次其韵·其七
作者：孫應時
朝代：宋

教不貴多言，小知非大受。
力久有天得，海涵而地負。
少年今白髮，誰與鞭其後。
詩來讀百過，君真吾畏友。
子寶東歸以嚶其鳴矣求友聲爲韵作古詩七章寬予旅懷次其韵·其三
作者：孫應時
朝代：宋

傾城事行樂，春臺日熙熙。
掩關獨愁思，誰能赴幽期。
故山隔湖海，浮雲翳晴曦。
由來武安客，豈復知魏其。
子寶東歸以嚶其鳴矣求友聲爲韵作古詩七章寬予旅懷次其韵·其二
作者：孫應時
朝代：宋

宇宙歸一槩，時勢相重輕。
人心太行山，我道如砥平。
沈吟百年事，俛仰萬古情。
五窮未可送，鬼語方嚘嚶。
子寶東歸以嚶其鳴矣求友聲爲韵作古詩七章寬予旅懷次其韵·其五
作者：孫應時
朝代：宋

歲寒松柏蒼，波動金石止。
物生不自別，有時正須此。
真源在極致，空談非實理。
玉汝其或成，造物恩大矣。
子寶東歸以嚶其鳴矣求友聲爲韵作古詩七章寬予旅懷次其韵·其六
作者：孫應時
朝代：宋

弱齡抱微尚，實耻爲身謀。
頗依夷惠閒，不擇趙魏優。
意行忘坎穽，失脚復何尤。
但存斗升養，過此今無求。
子寶東歸以嚶其鳴矣求友聲爲韵作古詩七章寬予旅懷次其韵·其四
作者：孫應時
朝代：宋

哲人重出處，外物非所榮。
鳳饑不啄粟，鴻冥安可矰。
早知屠羊肆，無所用三牲。
儻來亦儻去，不平何足鳴。
孫生康祖從予海陵予薦之滁守趙叔明之門送以古詩
作者：孫應時
朝代：宋

洙泗諸公游，參實少且魯。
誰知一貫學，其進乃甚武。
儒生多山野，此事亦已古。
儇儇細兒黠，往往車上舞。
後生識取舍，百不能四五。
子兮何爲者，獨行事踽踽。
嗟我離師友，歲月漸莽鹵。
子辱從之游，未必免聾瞽。
淮丞少官事，吏散日亭午。
藜羹共脫粟，本不計客主。
親年當喜懼，藥裹屬覼縷。
勞子辭我去，天寒無乃苦。
滁陽賢太守，豈弟民父母。
青山照城郭，廣厦庇風雨。
子往事佔畢，可但費樽俎。
窗明棐几浄，堅坐勿闚戶。
交情貴膽肝，師道在規矩。
何妨坐椎鈍，未可習媚嫵。
萬里須堅車，百步要彊弩。
書來說新功，吾其俟飛羽。
定軍山歎
作者：孫應時
朝代：宋

仲達受巾幗，佐治來閉營。
君看此情事，豈辦吾孔明。
八陣有天威，千里無留行。
但度渭水去，賊勢能不爭。
便當截狼頭，三輔即日平。
連年計茲役，獨坐糧運縈。
所以五丈原，駐軍方雜耕。
俶載維首夏，望望秋穀升。
云何西風至，忽已落大星。
痛哉萬世功，於此喪垂成。
炎精遂淪謝，王路終榛荆。
三馬肆蹄齧，羣雄迄縱橫。
公乎少徐死，此禍何由生。
天機定誰執，變化紛可驚。
喬木定軍山，空有身後名。
世論復鹵莽，嗚咽志士情。
朗詠少陵詩，何誅陳壽評。
客思
作者：孫應時
朝代：宋

竟作西江去，其如客思何。
無情秋色老，不盡楚山多。
且賦南蠻句，休懷下里歌。
平生一柱觀，明日得經過。
宿上方院禱晴
作者：孫應時
朝代：宋

鵲爲晚晴喜，山如秋夜凉。
蟬聲起竽瑟，雲影散牛羊。
神理應難昧，民憂得自康。
平生蔬笋腹，不厭宿僧房。
宿寶墟庵
作者：孫應時
朝代：宋

水靜回風度，天晴落日酣。
因隨漁子艇，得憇野僧庵。
獨飲不成醉，高懷無與談。
微吟夜寥閴，一睡極清甘。
寄別袁和叔
作者：孫應時
朝代：宋

風帆曉影動行裝，月淡芙蕖浦溆香。
正想雙親開色笑，不須千里歎凄凉。
隨行書卷生涯在，省事官曹氣味長。
便爲君山問今古，一樽清嘯滿江鄉。
寄史同叔開叔
作者：孫應時
朝代：宋

千頃東湖風月中，去年厭看藕花紅。
可驚雲水將身遠，不得琴書與子同。
四海人才尊一老，百年門戶到三公。
傳家報國諸君事，心地勤收汗馬功。
寄孫正字
作者：孫應時
朝代：宋

萬里來還去，能忘問啟居。
休尋弔湘賦，早就過江書。
身健何妨晚，名高勿苦疎。
房湖風雨榻，獨夜意何如。
寄李允蹈
作者：孫應時
朝代：宋

相遇吳陵日，如登單父臺。
了知心尚在，不忍首重回。
明月人千里，春風酒一杯。
緘詩憑驛使，持當嶺頭梅。
寄江陰使君叔木叔
作者：孫應時
朝代：宋

一麾遥駐水雲間，聞說鈴齋盡日閒。
蝗似九江那敢近，珠於合浦定先還。
天人影響從千古，賢哲功名正一斑。
且續醉翁豐樂記，莫將風月負君山。
寄王明叔提幹·其一
作者：孫應時
朝代：宋

萬里錦官城，經年託友生。
笑談元不數，心迹故難并。
別酒梅花粲，追途江月明。
書來猶繾綣，三歎故人情。
寄王明叔提幹·其二
作者：孫應時
朝代：宋

我去日以遠，君留誰與居。
難忘疇昔意，故有聖賢書。
窗几深瀟洒，塵埃痛掃除。
入官紛萬事，濠上有游魚。
寄詠東屯
作者：孫應時
朝代：宋

聞說東屯勝，詩仙有舊遊。
茅齋深翠竹，石徑俯寒流。
几杖千山月，鉏犂百頃秋。
歸途客酹酒，句法儻堪求。
寄通州徐居厚使君·其一
作者：孫應時
朝代：宋

珍重通州守，凝香足燕清。
海風喧夜永，江日盪春明。
未廢青燈讀，應添白髮生。
長沙休賦鵩，歸作漢公卿。
寄通州徐居厚使君·其二
作者：孫應時
朝代：宋

久已安時論，狂因歎史才。
及知前輩少，誰說過江來。
日月閒難得，星霜老易催。
陽秋百年事，作意莫遲回。
寄馬塘范叔剛
作者：孫應時
朝代：宋

海風吹月動蒼茫，欲往從君道路長。
羈羽沈鱗徒影響，秋鴻社燕各炎凉。
紛紛忍逐塵埃盡，落落猶期日月光。
想得清吟散愁獨，書來金薤翦琳琅。
寄高司戶
作者：孫應時
朝代：宋

一官何用落邊州，索漠風煙兩見秋。
猶喜逢君結詩社，如何別我向糟丘。
高懷誰與論醒醉，傑句能無憶唱酬。
萬里雲開對明月，相思清興滿南樓。
寄黄州錄事劉進之同年
作者：孫應時
朝代：宋

騎曹新上雪堂西，千里淮南望眼迷。
正我尋雲並滄海，思君步月過黄泥。
清時鼓角無驚夢，勝日樽罍有共携。
人物風流對江浪，數將冰繭寄新題。
寧庵即事
作者：孫應時
朝代：宋

颼颼松風鳴，翳翳山景暮。
蟬聲清有餘，荷香美無度。
幽人曳杖吟，事勝心獨悟。
平生寡世念，正是愜襟素。
坐看北斗移，竹葉明月露。
夜久寂無人，佳眠不知曙。
尉黄巖任滿家大人先歸作詩以示恭次元韵
作者：孫應時
朝代：宋

瓜熟青門好去官，此身如繫欲行難。
望隨鴻鴈春風北，夢繞庭闈夜月寒。
即是抱琴歸栗里，未能騎馬向長安。
蕭條甘旨應無計，好在藜羹日厭餐。
小兒阿開周晬憶之有作
作者：孫應時
朝代：宋

愛子人情共，吾兒亦所憐。
精神如欲可，門戶儻能傳。
歸去隔千里，生來正一年。
遥知晬盤側，王母意歡然。
小孤山曉望
作者：孫應時
朝代：宋

維舟小孤下，終夜風水聲。
雞唱起推戶，耿耿殘月明。
四望無纖雲，景氣穆以清。
碧山吐紅日，綠樹啼鶬鶊。
茲峰何娟妙，臨流竦春榮。
再拜款靈宮，緬然念平生。
一役已萬里，百年定何成。
隔江見彭澤，懷古有餘情。
小舟過吳江風雨大作夜泊三家村翌日風回到家日未中
作者：孫應時
朝代：宋

短篷僅容坐，一滴不通雨。
不料西南風，滂沛遽如許。
蕩摇首屢觴，跧彎背欲僂。
行經四橋側，心動不敢語。
茫洋萬頃天，一葉縱掀舞。
翻思田舍樂，甚念篙人苦。
黄昏隨意泊，古木蔭靈宇。
小作鷄酒願，欲禱辭未吐。
覺來風回東，快便誰所與。
平明八十里，到家日未午。
萬事一翻覆，戚欣何處所。
舟定稍按摩，起身試步武。
一室有餘寬，洗杓命兒女。
門外風濤急，閉門良可禦。
山庵即事
作者：孫應時
朝代：宋

田田荷葉作老色，楚楚菊叢生細香。
落日空山歸鳥盡，扶筇獨自到池塘。
山庵秋夕
作者：孫應時
朝代：宋

山晚下樵牧，秋聲生夜長。
精廬脫塵想，倦枕愜新涼。
萬里一筇在，百年雙鬢蒼。
定知閒有味，不必醉爲鄉。
山菴感舊
作者：孫應時
朝代：宋

短橋橫澗有精廬，儼立蒼髯六丈夫。
長憶兒時弄泉石，誰令學宦走江湖。
泠風試作琴三疊，涼月還須酒一壺。
杖屢無忘數來往，不妨樵路小崎嶇。
山行
作者：孫應時
朝代：宋

中年意與山林會，勝日身兼杖屨輕。
正有百錢堪獨往，不將一賞負秋晴。
峽中歌
作者：孫應時
朝代：宋

峽中翠壁何崢嶸，排空百雉如層城。
重樓複道明丹青，神剜鬼刻斧鑿精。
呀然裂入兀不崩，飛流罅出懸珠瓔。
旌旆夾道繽逢迎，霜鋒雪鍔立萬兵。
奇峰十二劍削成，真贋等好不可評。
天柱拔立千仞擎，團團石骨瑩玉冰。
傍有巖穴半開扃，飛仙之宅凝神清。
蝦蟆下飲腹不盈，背負陰壑深窈冥。
金碧滿洞層雲生，泓泉泠泠琴筑鳴。
林端黄牛老不耕，灘回白日隨人行。
石馬隻耳夢偶靈，神祠簫鼓何鏗鏗。
江流萬古鬰不平，四時雷霆風雹聲。
天垂匹練相回縈，日月避隠韜光明，朝雲暮雨犬吠晴。
山腹人家真畫屏，亦有竹閣連松亭。
褰裳可登呼可譍，但愁蠻語無由聽。
我來泝峽纔幾程，所見如許心骨驚。
陽臺灧澦次第經，磨礪筆鋒吾敵勍。
崑山龔立道作棲閑堂取李太白題龔處士別墅詩曰龔子棲閑地都無人世喧故以爲名嘗託范叔剛求詩於予予許之閏八月十九日立道復自以書來爲成八句
作者：孫應時
朝代：宋

一丘一壑塵埃外，三沐三薰清浄身。
別墅只今唐處士，高風當日漢君賓。
打門未肯容驚夢，載酒誰能徑卜鄰。
千里題詩寄心賞，多慚不是謫仙人。
崑山龔立道昱有月石硯屏斗南君玉諸人皆有詩余亦賦一絕
作者：孫應時
朝代：宋

窗間明月鎮長在，此寶如今更有無。
看取光輝生筆硯，可無文字繼歐蘇。
巫山歌
作者：孫應時
朝代：宋

平生想巫山，奇絕冠三峽。
及茲飽雙眸，無乃天下甲。
遠看插天碧叢叢，近看玲瓏金玉峰。
垠崖光彩相映發，交絡紫翠疎蒙茸。
雲華夫人瑶池女，何物纔至得奇遇。
我來初日明輕霞，更勝朝雲暮行雨。
水轉峰回無定姿，地靈天巧奇復奇。
少陵山谷不著語，浪作推敲君定癡。
巫山祠梳洗樓
作者：孫應時
朝代：宋

山川楚國六千里，雲雨陽臺十二峰。
神女可無哀郢意，强教梳洗爲誰容。
巴東秋風亭懷寇公·其一
作者：孫應時
朝代：宋

秋風亭上思悠哉，想見鳴琴日日來。
野水孤舟故如昨，爲公長嘯一徘徊。
巴東秋風亭懷寇公·其二
作者：孫應時
朝代：宋

袖手窮山一少年，何曾有楚到澶淵。
英雄正自無人識，蓋世功名却偶然。
師守之官枉駕過龍鵠省先公墓而去二詩送之·其一
作者：孫應時
朝代：宋

不向衡門把一杯，山中話別且徘徊。
嵐侵征帽晨疑雨，葉擁寒爐夜撥灰。
路入西州空馬策，詩尋東閣正官第。
感君得得同來意，回首行臺檄屢催。
師守之官枉駕過龍鵠省先公墓而去二詩送之·其二
作者：孫應時
朝代：宋

遠道勤君屐齒迂，寄聲從此問何如。
歸鴻不與斜陽盡，離恨還將落葉書。
吏橫要須先縛虎，民勞切記莫驚魚。
扶藜目送雙旌發，愁絕誰憐澗上居。
庭下小檜
作者：孫應時
朝代：宋

蒼蒼歲寒姿，凜凜凌雲幹。
何爲事蟠蹙，充君眼中玩。
翔鸞與偃蓋，不如溝中斷。
高岡有同根，天風拂河漢。
恭和家大人鬻田訓子詩韵
作者：孫應時
朝代：宋

凶年滿目竈無烟，糴貴家貧且鬻田。
雖暫憂饑茅屋下，終期射策玉墀前。
文辭華實宜撐腹，際運窮通一任天。
有志會須能卒事，豈令久困握空拳。
恭次家大人初抵海陵官舍元韵·其一
作者：孫應時
朝代：宋

扁舟祖餞出西陵，千里經行小作程。
樽俎笑談多雅故，江湖霜日久晴明。
只今斗室寒廳夜，任聽回風急雪聲。
天報雙親占後福，絕交何畏孔方兄。
恭次家大人初抵海陵官舍元韵·其三
作者：孫應時
朝代：宋

風饕雪虐苦侵陵，已免寒舟問水程。
葦屋虛簷交夜氣，邊城疎鼓逗天明。
囊空尚可充饑色，官冷何妨遠市聲。
且辦新篘供一笑，竹君清絕對梅兄。
恭次家大人初抵海陵官舍元韵·其二
作者：孫應時
朝代：宋

灌園何必學於陵，吾事胸中有準程。
三鬴宦游甘寂寞，百年心迹定分明。
逍遥朱墨塵埃外，娛戲文章金石聲。
侍奉親闈有餘樂，不慙宜弟更宜兄。
悼周堯夫·其一
作者：孫應時
朝代：宋

勇義千鈞力，虛懷萬物容。
材名稱遠大，俊傑靄遊從。
許可皆諸老，升聞到九重。
惜哉言與位，大厦折喬松。
悼周堯夫·其二
作者：孫應時
朝代：宋

傾耳鄉評舊，登門恨末繇。
公今成夢覺，人共泣川流。
剡水陰功遠，山堂勝具留。
喜觀雙玉樹，接武在英遊。
悼畢進士
作者：孫應時
朝代：宋

磨勵燈前志，瀾翻筆底春。
果題新進士，歸悅太夫人。
更值千金産，懸需五鼎珍。
茫茫竟何往，一念忍忘親。
悼趙提幹·其一
作者：孫應時
朝代：宋

偉岸佳公子，功名早自强。
力臻門戶立，學務本源長。
命服空遺像，斑衣負北堂。
增輝頼金友，筆墨妙揄揚。
悼趙提幹·其二
作者：孫應時
朝代：宋

一第規模勝，雙樓氣象高。
生涯輕阿堵，來往屬吾曹。
落落心非淺，冥冥數莫逃。
含悽想平昔，不忍過江臯。
慈溪道中次伯兄韵
作者：孫應時
朝代：宋

露洗三更月，秋澄萬里天。
潮生聲蕩潏，雲渡影聯翩。
物妙本無盡，世分直可憐。
悠然一杯酒，橫策自鳴舷。
挽先兄外舅施文子支使·其一
作者：孫應時
朝代：宋

天質全渾厚，鄉評獨老成。
箕裘三葉盛，椿桂一時榮。
賓席疑年少，官曹歎眼明。
歸來江路永，那忍望銘旌。
挽先兄外舅施文子支使·其二
作者：孫應時
朝代：宋

憶我元方在，欽公彥輔賢。
艱難時款曲，孤寡共悲憐。
契闊湖南幕，吁嗟絳縣年。
杜門違一慟，緘淚五雲邊。
挽劉宣義·其一
作者：孫應時
朝代：宋

歎息經綸策，山林棄此翁。
獨餘平日事，全見古人風。
蘭玉家庭美，詩書歲晚功。
閭門他日過，人說漢于公。
挽劉宣義·其二
作者：孫應時
朝代：宋

令子論交重，三年爲此來。
儀容親几杖，笑語侍尊罍。
今日臨歸路，傷心哭夜臺。
善人常罕見，寧獨爲公哀。
挽南安錢知軍佖·其一
作者：孫應時
朝代：宋

風雅猶家學，精明獨吏師。
與人無軫域，於道不磷緇。
天理終堪信，鄉評久更思。
見公雖已晚，慟哭爲相知。
挽南安錢知軍佖·其二
作者：孫應時
朝代：宋

別我南江去，風帆半夜開。
苦無爲郡樂，已復蓋棺回。
契闊空三歎，凋零併一哀。
遥知泣遺愛，愁殺嶺頭梅。
挽南康冷知軍·其一
作者：孫應時
朝代：宋

禮樂三千字，聲名五十秋。
士元纔展驥，李廣不封侯。
香火猶彊健，笙歌足燕休。
如何早仙去，寒日慘山丘。
挽南康冷知軍·其二
作者：孫應時
朝代：宋

近託龍門御，欽聞月旦評。
感公非輩行，見我若平生。
杖屨已陳迹，山川空復情。
階庭森玉樹，端不負留耕。
挽司馬季若知郡·其一
作者：孫應時
朝代：宋

前日巴東守，中朝涑水家。
風規踵清白，牘奏述忠嘉。
鼎鼎名逾重，堂堂髮未華。
如何空疊組，不見海陵瓜。
挽司馬季若知郡·其三
作者：孫應時
朝代：宋

越絕枌榆社，吳陵松竹間。
相親逾骨肉，海見豁心顔。
契闊今生死，蕭條舊往還。
春風數行淚，吹度鏡湖山。
挽司馬季若知郡·其二
作者：孫應時
朝代：宋

榘矱猶前輩，襟懷更古風。
子孫娛謝傅，賓客愛山公。
喬木千年思，晨星一瞬空。
彬彬看祠事，盛德世無窮。
挽吳給事芾·其一
作者：孫應時
朝代：宋

人物中興後，猗公一世雄。
虹蜺輝霽景，山岳鎮頹風。
用舍關輕重，聲名擅始終。
堂堂今日盡，海宇盡哀恫。
挽吳給事芾·其三
作者：孫應時
朝代：宋

里社湖山勝，歸休十四年。
千鍾窮燕賞，雙劍去聯翩。
家有遺經盛，名今太史傳。
欺心儻容髮，天豈許公全。
挽吳給事芾·其二
作者：孫應時
朝代：宋

早歲規模大，中年出處明。
兩朝高獻納，六郡凜威名。
雖作收身去，終餘報國誠。
秣陵天下計，惆悵此時情。
挽吳給事芾·其四
作者：孫應時
朝代：宋

與世栽桃李，身閒意不衰。
涓塵猶奬錄，尺寸各扶持。
永恨登門約，空傳墮淚碑。
微生渺何極，不敢負公知。
挽周南夫寺簿·其一
作者：孫應時
朝代：宋

越絕佳巖壑，由來說剡中。
風流應未遠，人物正推公。
遽作辰龍夢，真疑冀馬空。
慶源端有屬，列戟看西東。
挽周南夫寺簿·其三
作者：孫應時
朝代：宋

早歲儒風唱，中年德望尊。
行藏真玉潔，容色自春溫。
天與清名賸，人欽大雅存。
寥寥今孰繼，積慶在于門。
挽周南夫寺簿·其二
作者：孫應時
朝代：宋

袖手何淹久，神情愈澹然。
琴書消永日，齒髮任流年。
落落平生事，區區九寺聯。
時人空歎息，寧足盡公賢。
挽周南夫寺簿·其四
作者：孫應時
朝代：宋

獄寺平反助，儀曹簿正明。
嘉猷新入告，天語重恩榮。
起滯方如此，論功百未成。
茫茫天理昧，歎惜恨難平。
挽徐季節先生·其一
作者：孫應時
朝代：宋

語言平談骨清癯，誰似黄山一老徐。
眼底不知人富貴，腹中惟有古詩書。
平生義薄雲天上，日暮家無儋石儲。
試問台人君識否，此翁元不事名譽。
挽徐季節先生·其二
作者：孫應時
朝代：宋

年過八十更精神，佚我房中自在身。
檢點欺心無一髮，薰涵和氣似三春。
莫疑見識驚流俗，自是淵源到古人。
前輩彫零公又往，哀哀令我涕沾巾。
挽徐居厚寺簿·其一
作者：孫應時
朝代：宋

海內標元禮，毫端跨子長。
學如開武庫，材可壯明堂。
憂患雙蓬鬢，功名一郡章。
汗青須好傳，公死未應亡。
挽徐居厚寺簿·其二
作者：孫應時
朝代：宋

始見偏何晚，新知不太深。
書來渾一束，情厚有兼金。
悄悄中宵別，哀哀萬古心。
有懷終掛剣，雪涕獨難禁。
挽應宣義
作者：孫應時
朝代：宋

書史平生好，山林歲晚心。
逸才逢世偶，清譽服人深。
有子能攀桂，傳家匪遺金。
佳城合雙劍，松柏舊蕭森。
挽方躬明運使·其一
作者：孫應時
朝代：宋

少學真山立，中年久陸沉。
斗牛光淡蕩，湖海氣雄深。
晚節儲邊策，平生許國心。
嗚呼死諸葛，松柏坐蕭森。
挽方躬明運使·其二
作者：孫應時
朝代：宋

經濟書生意，功名世路難。
三言能有虎，一簣不成山。
春雨淮田沃，秋風楚塞單。
空餘公論在，往事杳誰攀。
挽曾仲躬侍郎之室秦國太夫人馮氏
作者：孫應時
朝代：宋

數近期頤壽，尊封大國秦。
三從皆鼎食，九族盡朝紳。
神劍須重合，蟠桃不再春。
只令彤史載，備福更何人。
挽曾原伯大卿·其一
作者：孫應時
朝代：宋

世豈無全德，今猶見古人。
大圭非刻畫，天醴自清醇。
未說功名地，猶令宇宙春。
蒼茫何處覓，丹素豈精神。
挽曾原伯大卿·其三
作者：孫應時
朝代：宋

天下張廷尉，君王付老成。
不辭勞日夜，初豈爲恩榮。
竹隠今年志，萱堂晚歲情。
全歸雖不恨，此段渺難平。
挽曾原伯大卿·其二
作者：孫應時
朝代：宋

羣獻餘端緒，中原故典刑。
風霜催短日，河漢獨晨星。
悽惻丹心在，蕭條世路丁。
天高那可問，揮淚濕青冥。
挽曾原伯大卿·其四
作者：孫應時
朝代：宋

夙昔吾何幸，龍門獲御公。
青燈鳴夜雨，白髮對春風。
契闊今安訪，蹉跎媿所蒙。
源流千古意，鉛槧若爲功。
挽李中甫使君·其一
作者：孫應時
朝代：宋

赫赫中興佐，英風想大門。
得交人物懿，喜見典刑存。
拱立嚴諸父，躬行表後昆。
世家今萬石，一代合推尊。
挽李中甫使君·其三
作者：孫應時
朝代：宋

發軔期行志，鳴琴最得民。
淵魚何用察，桑雉本來馴。
可歎雙旌暮，猶歌五袴新。
誰爲良吏傳，吾欲表斯文。
挽李中甫使君·其二
作者：孫應時
朝代：宋

圭玉身無玷，春風物自熙。
學非隨俗尚，心故有天知。
里社成鄒魯，交游不惠夷。
思君兼衆美，凋落使人悲。
挽李中甫使君·其五
作者：孫應時
朝代：宋

少日論心密，中年會面艱。
相逢愈青眼，太息各蒼顔。
離合窮通裏，悲歡夢寐間。
蒙園歲寒約，秋草泣空山。
挽李中甫使君·其六
作者：孫應時
朝代：宋

憶奉先人窆，深勤長者車。
哀辭推傑作，虞主爲佳書。
今日君仙去，秋陰我病餘。
莫酬三施重，緘淚洒幽墟。
挽李中甫使君·其四
作者：孫應時
朝代：宋

書卷平生事，篝燈靜夜分。
韵鈞奏韓柳，黼黻補卿雲。
不鄙頻揮麈，曾窺一運斤。
詞人嗟不遇，地下早修文。
挽李資政
作者：孫應時
朝代：宋

自我交賢子，逢人重此翁。
一門傳義槩，奕世積陰功。
丘壑身無恨，詩書道不窮。
定知編太史，高揜漢于公。
挽松陽楊秉修處士
作者：孫應時
朝代：宋

飽說楊居士，沉浮楚越間。
高懷渺雲海，健句壓江山。
歲晚還家樂，生平滿意閒。
合存耆舊傳，百世表鄉關。
挽楊子美侍郎·其一
作者：孫應時
朝代：宋

游刃刀無缺，韜光玉自溫。
世途猶砥柱，士論亦龍門。
仁者宜三壽，天乎遽九原。
老成周雅歎，此事更誰論。
挽楊子美侍郎·其三
作者：孫應時
朝代：宋

萬里鵬纔息，千年鶴近歸。
光榮人所羨，閒樂意終違。
碧海沉佳氣，空山送落暉。
翟公生死塚，雨淚獨沾衣。
挽楊子美侍郎·其二
作者：孫應時
朝代：宋

榮祿連三紀，賢勞匝四方。
風煙鬢蒼白，道路馬玄黄。
不是論思晚，終然疾病妨。
誰書循吏傳，處處有甘棠。
挽樓嚴州·其一
作者：孫應時
朝代：宋

天與才難似，家傳學更優。
著鞭心汗馬，游刃目無牛。
奏語聞三歎，論功僅一州。
人才苦牢落，那不使公留。
挽樓嚴州·其二
作者：孫應時
朝代：宋

昨歲桐江去，羣公盛祖筵。
安輿皆鶴髮，綵服正蟬聯。
回首那爲此，傷心可問天。
萱堂留仲博，猶足慰黄泉。
挽樓文昌母安康太夫人汪氏·其一
作者：孫應時
朝代：宋

中外三孤貴，康寧百歲期。
榮於列女傳，美矣二南詩。
蟬蛻無餘戀，龍淵有合時。
十經湯沐賜，風木更須悲。
挽樓文昌母安康太夫人汪氏·其二
作者：孫應時
朝代：宋

積慶源流遠，娠賢社稷光。
斯文今北斗，舉代一文昌。
象服山河壽，斑衣日月長。
生芻此時事，四海爲悲凉。
挽汪克之給事母程夫人
作者：孫應時
朝代：宋

黟水衣冠盛，汪程甲一州。
世賢鍾上壽，家範襲芳休。
右府尊章重，嬪閨法度修。
蘋蘩祗祀事，枌堇媚肴羞。
勤約饒經理，慈祥徧撫柔。
齊眉友琴瑟，斷織戒箕裘。
郗桂遇輝赫，潘輿飽宦游。
金章嚴侍膝，綵服稱遨頭。
疊嶂雙溪曉，千巖萬壑秋。
平反間笑語，燕喜溢歌謳。
九秩童顔在，三朝寵渥稠。
一毫寧復憾，五福更誰儔。
鸞影合塵鑑，龍藏樂故丘。
高門餘善慶，衮衮正公侯。
挽沈叔晦國錄·其一
作者：孫應時
朝代：宋

人物今能幾，公才誰不如。
時情容見嫉，天意亦成虛。
千載格心學，平生流涕書。
一言終不吐，寒日閉幽墟。
挽沈叔晦國錄·其三
作者：孫應時
朝代：宋

請益從公久，忘年愛我深。
龍阿星斗氣，梅竹雪霜心。
回首南湖侶，傷懷流水音。
九原那可作，千里坐悲吟。
挽沈叔晦國錄·其二
作者：孫應時
朝代：宋

庭諍汲長孺，官師蕭望之。
士能令國重，吾意匪公誰。
朱紱江湖遠，蒼顔疾病衰。
堂堂竟如此，造物爾胡爲。
挽沈雲夫
作者：孫應時
朝代：宋

我昔垂髫日，君來學雪齋。
寧知重骨肉，借作老生涯。
喜劇相過密，驚吁一病乖。
平生此長別，雨淚獨傷懷。
挽潘德夫左司·其一
作者：孫應時
朝代：宋

家聲高內史，國望凜氷翁。
生長聖門學，周旋前輩風。
人才須用舊，士論雅期公。
不見朝宣室，秋山閟一宮。
挽潘德夫左司·其三
作者：孫應時
朝代：宋

愛士風流古，繙書氣味長。
詩家入陶謝，書法到顔楊。
竹石故無恙，人琴今則亡。
二龍天下秀，一一看增光。
挽潘德夫左司·其二
作者：孫應時
朝代：宋

綜理何精密，胸中故坦然。
愛民真爲國，事世不欺天。
霜氣星臺表，春風竹馬前。
湘江盡南海，遺績尚千年。
挽潘德夫左司·其五
作者：孫應時
朝代：宋

湖海歸來近，山林興故長。
勇辭黄閣掾，却上白雲鄉。
縹緲書樓壯，凄凉筆冢荒。
家聲傳二妙，公死未應亡。
挽潘德夫左司·其六
作者：孫應時
朝代：宋

憶侍吾兄側，初瞻父友尊。
爾來親燕几，長復痛鴒原。
山立儀刑重，春回笑語溫。
古今真共盡，淚下欲何言。
挽潘德夫左司·其四
作者：孫應時
朝代：宋

結髮欽前輩，風流日渺然。
從今我鄰邑，不見此癯仙。
攬轡范清詔，分符黄潁川。
江湖終白首，那得盡公賢。
挽王季海丞相·其一
作者：孫應時
朝代：宋

聖世持盈計，慈皇閲士多。
十年深注倚，一德妙中和。
日月長循軌，邊疆竟息戈。
到今清浄化，彷彿漢民歌。
挽王季海丞相·其三
作者：孫應時
朝代：宋

舊託通家子，容干相國尊。
身猶安燕幕，心每繫龍門。
赤舄三年去，清朝百度存。
灊峰天柱折，一慟豈私恩。
挽王季海丞相·其二
作者：孫應時
朝代：宋

海量真無滿，天和得大全。
朝儀覿麟鳳，仙骨稱貂蟬。
分陝初聊爾，騎箕遂窅然。
平生融洩樂，端不捨黄泉。
挽王知復書監·其一
作者：孫應時
朝代：宋

五世衣冠盛，吾鄉識故家。
渥洼駒有種，和氏璧無瑕。
了縣真談笑，還朝看咄嗟。
天乎那可料，丹旐出京華。
挽王知復書監·其三
作者：孫應時
朝代：宋

公子三槐族，貧交五柳門。
鄉閭雖不數，書劄屢相溫。
前輩風流遠，時情勢利尊。
哀哀埋玉樹，此意復誰論。
挽王知復書監·其二
作者：孫應時
朝代：宋

飛橋壯吾邑，虹影麗高深。
義不煩千室，功無措萬金。
美哉承考意，偉矣濟時心。
此段無窮盡，江聲共古今。
挽石應之提刑·其一
作者：孫應時
朝代：宋

天姥千年秀，西京萬石孫。
蟬聯書雁塔，鼎盛說龍門。
奮建光前躅，封胡藹後昆。
寢門今日淚，悽斷不堪論。
挽石應之提刑·其三
作者：孫應時
朝代：宋

甫聽祥琴御，遄瞻瑞節榮。
許朝丹闕去，指奉板輿行。
松柳餘哀切，膏肓一夢成。
意長身未老，何事了平生。
挽石應之提刑·其二
作者：孫應時
朝代：宋

芹泮青燈夜，山亭皂蓋春。
重更雙使節，總爲兩淮民。
德意人人浹，工夫事事新。
帝城車馬外，纔此寄經綸。
挽石應之提刑·其四
作者：孫應時
朝代：宋

昨歲吳門信，勤勤慰我窮。
歸來愁未憗，相望渺難同。
契闊今三歎，交游併一空。
哀哀蓋棺了，餘論若爲公。
挽胡子瑞·其一
作者：孫應時
朝代：宋

耆舊長庚月，斯人馬少游。
平生自繩尺，方寸不戈矛。
細細巾箱字，琅琅燈火秋。
子孫森滿眼，賫志可無酬。
挽胡子瑞·其二
作者：孫應時
朝代：宋

三十年間事，論交踵父兄。
叩門時下榻，話舊各傷情。
我亦華雙鬢，君仍隔九京。
滯留違一慟，腸斷暮雲橫。
挽莫子晉丈·其一
作者：孫應時
朝代：宋

我里談耆舊，高門二百年。
衣冠新族緒，龜筴故山川。
家以儒相勵，公於志獨堅。
九原疑不瞑，諸子更加鞭。
挽莫子晉丈·其三
作者：孫應時
朝代：宋

吾父古君子，公家賢主人。
一門常旅拜，三世極情親。
遺事今誰問，知心莫重陳。
上林烟草綠，千里倍傷神。
挽莫子晉丈·其二
作者：孫應時
朝代：宋

少日從諸老，丁年重一鄉。
塤箎鳴正樂，蘭玉秀成行。
坐客多匡鼎，途人說鄭莊。
哀哀晚何事，衰病訖淒涼。
挽葉無咎·其一
作者：孫應時
朝代：宋

詩酒平生事，風流六十翁。
詞人尋鄭老，坐客愛車公。
已惜漳濱卧，那堪冀北空。
交情不論晚，爲子泣西風。
挽葉無咎·其二
作者：孫應時
朝代：宋

偃室多賓客，周南隔歲年。
我窮甘悄悄，君義獨悁悁。
病著心何壯，書來墨尚鮮。
含桃餉時節，一念一悽然。
挽諸葛壽之·其一
作者：孫應時
朝代：宋

幼學蒙題品，童心託弟兄。
過從十年足，悃款一家情。
無力寬貧病，傳書隔死生。
西風吹客淚，萬里寸心明。
挽諸葛壽之·其三
作者：孫應時
朝代：宋

命矣三年病，天乎百歲期。
尸饔猶有母，傳業更無兒。
便作平生盡，空多國士知。
增光在金友，人得記塤箎。
挽諸葛壽之·其二
作者：孫應時
朝代：宋

人物殊高朗，交遊見直溫。
蠅頭深故帙，麈尾富名言。
憗不儀多士，猶令重一門。
若耶溪上月，空復閉山村。
挽趙子固左司·其一
作者：孫應時
朝代：宋

只道功名晚，居然寵數蕃。
偏令淮楚地，屢覩鉞旄尊。
身隔公卿議，民私父母恩。
東關往來處，腸斷不堪論。
挽趙子固左司·其三
作者：孫應時
朝代：宋

每歎公知我，垂恩及父兄。
逢人說名姓，會面寫平生。
近別無雙鯉，傷懷忽九京。
翟公門下客，誓不負交情。
挽趙子固左司·其二
作者：孫應時
朝代：宋

曾上郎官直，中辭宰掾高。
丹衷耿天日，外物等絲毫。
內養神方壯，前知數莫逃。
阜陵人物舊，江漢日滔滔。
挽趙泰州善忱
作者：孫應時
朝代：宋

唾拾儒科早，階升命秩尊。
斑衣娛壽斝，綺席稱名園。
五馬催三駕，千秋閉九原。
春風破山路，松柏慘何言。
挽趙泰州母劉夫人
作者：孫應時
朝代：宋

玉葉宜家舊，金花錫命稠。
修齡開九秩，榮養指三州。
足矣真無戀，翛然去不留。
板輿行樂地，蕭瑟桂花秋。
挽邢邦用·其一
作者：孫應時
朝代：宋

有美天姿粹且真，溫溫玉樹氣生春。
從來孝友聞鄉曲，歎息如公有幾人。
挽邢邦用·其三
作者：孫應時
朝代：宋

區區倉掾救荒移，實惠洋洋攝令時。
更有棠陰在空圄，廬山遺愛未應衰。
挽邢邦用·其二
作者：孫應時
朝代：宋

十載潛心學有方，韜藏曾不露鋒鋩。
前途萬里能脂轄，此志傷君死未忘。
挽邢邦用·其五
作者：孫應時
朝代：宋

傾蓋論交未一年，追懷三益淚潸然。
爲君提掖諸郎看，長已勝冠孟母賢。
挽邢邦用·其四
作者：孫應時
朝代：宋

平生事業始分毫，楩梓終須百丈高。
正擬他時好梁棟，忍看摧折在蓬蒿。
挽錢仲耕運使·其一
作者：孫應時
朝代：宋

樂易無畦畛，寬平不細苛。
人才隨世狹，時望獨公多。
獻納開丹禁，風神照紫荷。
誰令終遠外，百歲轉蓬科。
挽錢仲耕運使·其三
作者：孫應時
朝代：宋

族廩規模大，鄉評德義尊。
家傳忠孝舊，國頼典刑存。
曷不登三壽，嗟誰起九原。
晚生長自恨，早失拜龍門。
挽錢仲耕運使·其二
作者：孫應時
朝代：宋

瀕海安鹽筴，潢池息盜兵。
上常高計畫，公不謂功名。
惻怛憂民志，驅馳報國情。
雙溪最遺愛，歌頌未收聲。
挽陸景淵主簿·其一
作者：孫應時
朝代：宋

世道懸千載，書生困一科。
看君榮落際，重我感傷多。
斜日能鏖戰，春風得凱歌。
平生一主簿，慟哭閉南柯。
挽陸景淵主簿·其三
作者：孫應時
朝代：宋

儒學咸相詬，居賢不易逢。
談經棄燕說，閲士似蟻封。
涇渭流無雜，芝蘭氣自醲。
百年雖有死，我輩故情鍾。
挽陸景淵主簿·其二
作者：孫應時
朝代：宋

輩行吾雖晚，交情久最親。
湖山追勝賞，棋酒過比隣。
滿眼思羣彥，傷懷已二人。
君今復何往，不忍夢音塵。
挽陸景淵主簿·其四
作者：孫應時
朝代：宋

兒女今何似，門闌想寂然。
哀哀未白髮，莽莽就黄泉。
淮浦西風外，雲溪宰木邊。
緘辭致千里，雨淚不能湔。
斗南竹林祠歌
作者：孫應時
朝代：宋

君不見唐河諸將兵馬回，河朔百城門不開。
邊烽夜舉天子怒，六龍曉發鳴春雷。
金陵玉壘中道惑，澶淵一擲吁難哉。
當時事勢在國史，萊公之功不其偉。
幽燕可還敵可臣，西顧寧論夏州李。
用公不盡天所惜，天不生公更誰恃。
嗟公雄豪從少年，如虎在山龍在淵。
淮陰指掌楚歸漢，望諸叱咤齊爲燕。
兩朝五起豈不遇，膠漆擺撼難爲堅。
癭相讒巧亦云極，鶴相惡謀何卒卒。
青衫到骭吾一咍，羊酒迎道爾堪恤。
可憐夷獠護裝橐，想見神明扶正直。
公安插竹南遷時，手回造化理不疑。
雲車風馭今來否，迎神送神姑爾爲。
蕭蕭寒綠泣江雨，長似襄陽墮淚碑。
新春書懷
作者：孫應時
朝代：宋

樂國急春早，寒窗獨夜分。
舊期心不動，今恐老無聞。
結習唯黄卷，凝愁奈白雲。
梅梢香漸少，還起炷爐薰。
新毗陵守王立之書來以詩答之蜀中同寮也
作者：孫應時
朝代：宋

俯仰三年夢，差池萬里歸。
雙魚蒙記憶，五馬慶光輝。
且說還家樂，休論與世違。
平生歲寒約，搔首重依依。
新灘見桃杏書事
作者：孫應時
朝代：宋

今晨明客眼，桃杏照江紅。
鳥哢蒼山曲，人聲翠竹中。
獨遊空遠思，一笑負春風。
便想荆州道，簪花醉渚宮。
早秋獨出初行邑西湖
作者：孫應時
朝代：宋

雙湖带山郭，三歲甫來過。
獵獵葭蘆老，飛飛鴻鴈多。
晨暉明野樹，晚思渺煙波。
懷我孤山下，歸歟具一蓑。
早行
作者：孫應時
朝代：宋

畏暑裝行早，江村雞未鳴。
林廬相遠近，河漢正縱橫。
思眇關山迥，心依斗極明。
小橋聊駐馬，流水有佳聲。
春日書事
作者：孫應時
朝代：宋

老與春無分，慵於世轉疎。
不陪年少飲，久絕故人書。
筆研蛛絲底，家山蝶夢餘。
海棠花正發，風雨定何如。
春日自警
作者：孫應時
朝代：宋

春風吹盡一川冰，野色山光弄晚晴。
節物榮枯能幾許，人生寒暑正堪驚。
百圍松檜秋毫壯，千丈羅紈尺寸成。
飽食安眠欲何用，徬徨終夜月華明。
春郊偶作
作者：孫應時
朝代：宋

春泥過雨屐聲慳，野水危橋欲度難。
世路迷人腸斷處，黄昏天氣麥秋寒。
晚望
作者：孫應時
朝代：宋

倚杖柴門外，蟬聲晚正清。
水涵初月白，山對落霞明。
心迹真無事，行藏付此生。
鄰翁過相語，有喜近西城。
晨興有歎
作者：孫應時
朝代：宋

月落霜如雪，風回水正冰。
百思勞夜夢，多病怯晨興。
世事甘牢落，心期獨戰兢。
床頭書在眼，且莫負寒燈。
曉晴·其一
作者：孫應時
朝代：宋

碧海明初日，青山破宿煙。
寒陰都辟易，芳景正澄鮮。
屋角禽聲姹，池塘蝶影翩。
春光吾負汝，今日一欣然。
曉晴·其三
作者：孫應時
朝代：宋

短髮日夜白，年華令我愁。
平生幾蠟屐，舊隠一漁舟。
漫有詩陶寫，應須酒拍浮。
相過慰情素，數肯抱琴不。
曉晴·其二
作者：孫應時
朝代：宋

君行定何許，捨棹越林丘。
社甕不容挽，溪毛聊可羞。
禪床應濯足，衲被徑蒙頭。
靜境有真趣，樂哉何所憂。
書西溪僧壁·其一
作者：孫應時
朝代：宋

問訊前賢滄海邊，遥堤煙草故依然。
誰言筦庫功名薄，已活淮民二百年。
書西溪僧壁·其三
作者：孫應時
朝代：宋

悠悠身世客心驚，十宿西溪夢未曾。
笑把新詩留日月，碧紗黄堊聽山僧。
書西溪僧壁·其二
作者：孫應時
朝代：宋

碧天如水水明霞，雁字橫風一一斜。
袖手行吟不知晚，滿川霜月浸蘆花。
望建康諸山
作者：孫應時
朝代：宋

白沙城上望金陵，滿眼風煙草樹青。
山色千年圍故國，江流萬里赴滄溟。
驚心采石瓜洲渡，搔首長干白下亭。
一笑書生强多事，蕭蕭飛鴈落寒汀。
李允蹈以詩見詒走筆和之李號能詩諸貴人客也
作者：孫應時
朝代：宋

四海夥人物，百年各馳驅。
持身付埃塵，擾擾竟何須。
臨邛家四壁，洛北飯一孟。
白首頗光榮，不媿初心無。
男兒胸中奇，玉虹自呵噓。
滄浪振幽潔，沆瀣餐雲腴。
養性一無累，經世乃其餘。
芙蓉爲裳衣，秋蘭爲珮琚。
西遊畧崑崙，東征拂玄菟。
乘風羾天門，九闕請三呼。
太息治安策，中流資一壺。
河山洗祲氛，日月行天衢。
凌煙千載容，丹青爲君鋪。
請君辦此事，勿待餘子俱。
我懶復無用，藜羹守故書。
敢云驪龍睡，妄意淵中珠。
李允蹈再詩言別次韵
作者：孫應時
朝代：宋

仙人騎長鯨，醉與月相追。
落筆千萬篇，要與風雅期。
里耳習巴唱，未省白雪詞。
欲當莫邪鋒，斷毛真一吹。
文章游戲耳，功名須鼎彝。
推轂天下士，豈無鄭當時。
我愚敢望君，君胡首肯之。
酒酣激清嘯，八極隘指麾。
丈夫嘆歲晚，不恨一別離。
行行愛體素，江湖勞夢思。
李簡夫知易用其父韵見貽且示和陶一編併和二章答之·其一
作者：孫應時
朝代：宋

晚矣歸來悟昨非，喜君先我和陶詩。
何嫌潦倒心長在，故想呻吟氣不衰。
春日鶑啼花發處，秋空雲靜月明時。
箇中差勝長安客，俯仰無寧似戚施。
李簡夫知易用其父韵見貽且示和陶一編併和二章答之·其二
作者：孫應時
朝代：宋

閒中筆墨故相宜，遣興由來不厭詩。
日仰慈顔長自愛，年方强仕莫言衰。
新來定得安心法，此事還勝未病時。
肯共切磋須我輩，獨無瓊玖報先施。
杖錫山
作者：孫應時
朝代：宋

萬杉夾道磴千盤，巖水溪風徹骨寒。
坐久雲煙過庭角，睡餘星斗轉闌干。
登臨不盡山川險，景物無窮世界寬。
會得人生安樂法，不須禪板與蒲團。
杜子貞遠訪自言山居之勝以二詩送之·其一
作者：孫應時
朝代：宋

識子雲溪上，天星已再周。
故人今略盡，斯世果何求。
得喪元相似，乘除豈自謀。
初心幸無恙，餘事一虛舟。
杜子貞遠訪自言山居之勝以二詩送之·其二
作者：孫應時
朝代：宋

喜說山居勝，蘭亭一盼中。
松楸今十世，竹帛故三公。
念德心何極，幽栖道未窮。
吾歸訪巖壑，雞黍更誰同。
杭都旅舍臘日感事
作者：孫應時
朝代：宋

三年臘日常爲客，愁絕梅花獨自看。
萬里塵沙走西蜀，九衢風雪卧長安。
生來可是儒冠誤，老去偏知世路難。
安得長閒伴溪叟，醉歌時掣釣魚竿。
東歸留別幕中同舍·其一
作者：孫應時
朝代：宋

參謀蜀耆英，棠陰滿三郡。
開懷接兒輩，色不見喜慍。
清朝貴老成，故家多典訓。
佳氣引春帆，長安天日近。
東歸留別幕中同舍·其七
作者：孫應時
朝代：宋

相從樂復樂，別離良獨難。
傳觴秉明燭，起舞清夜闌。
一醉何足辭，百年能幾歡。
後會渺何許，相思江月寒。
東歸留別幕中同舍·其三
作者：孫應時
朝代：宋

元祐賢子孫，忠肅家第一。
豈惟富文雅，清苦用一律。
君看我同年，踐履極真實。
不待問著龜，公侯卦可必。
東歸留別幕中同舍·其二
作者：孫應時
朝代：宋

梅溪千載人，我得交其子。
霜天行白日，了不受塵滓。
明朝把一麾，闊步方自此。
海內觀典刑，豈惟吾黨喜。
東歸留別幕中同舍·其五
作者：孫應時
朝代：宋

陳侯七閩秀，六年客西州。
蘭荃自芳潔，應世良優游。
平生耐久朋，政復未易求。
相期故不淺，抗節追前修。
東歸留別幕中同舍·其六
作者：孫應時
朝代：宋

我家客星里，少小釣寂寞。
推遷墮塵網，世味終然薄。
萬里携一身，俛仰歎今昨。
抖擻萊子衣，歸歟老林壑。
東歸留別幕中同舍·其四
作者：孫應時
朝代：宋

大蓬有奇氣，人物見李侯。
迥然謝凡質，霜鶻摩清秋。
詔書相續來，去去躡瀛洲。
汲直在漢庭，可寢淮南謀。
枕上口占
作者：孫應時
朝代：宋

喧喧鳬雁起寒汀，淡淡書窗半欲明。
聽徹霜鐘發深思，對床欹枕有詩成。
梁山劉制參園亭
作者：孫應時
朝代：宋

劉侯家有相業堂，東都舊第城中央。
劍南參謀今白髮，官班且復尚書郎。
買田築室蟠龍下，閨門孝友師一鄉。
好園十畝當道入，綠竹萬箇攙天長。
池亭面勢各有趣，花木手種新成行。
客來呼酒徑留飲，小鬟妙舞工持觴。
人生適意但如此，何用塵土紛劻勷。
我來度峽五十日，山深路惡神慘傷。
眼明此邦萬石壩，况逢好事容徜徉。
野鶴寮中最清絕，蠟梅水仙方弄香。
爲公一醉出門去，祝公眉壽長康彊。
梅花
作者：孫應時
朝代：宋

眼明那得許精神，爲問凡花隔幾塵。
雪月故爲三益友，乾坤又付一番春。
詩情消得吟成瘦，畫手終應苦未真。
於我心期獨何事，小窗清夜絕相親。
次仲氏韵
作者：孫應時
朝代：宋

客裏三年恨，歸來百慮輕。
靜堪眠夜雨，夢不數郵程。
荒徑九節杖，凉窗二尺檠。
吾生本易足，此外復何營。
次仲氏韵·其一
作者：孫應時
朝代：宋

麴生真得聖之清，風味超然一座傾。
肯向春寒慰牢落，令人心事轉和平。
次仲氏韵·其三
作者：孫應時
朝代：宋

故人驚我鬢絲多，一歎相逢可若何。
勳業向來無此夢，菱花何必遣重磨。
次仲氏韵·其二
作者：孫應時
朝代：宋

枵腹貪書頗自强，年來得失正相當。
須知耳目塵埃盡，始見山林日月長。
次日湖上
作者：孫應時
朝代：宋

山南山北水平湖，屏障天開畫不如。
好在風流王謝宅，扁舟來往未應疎。
正月二十八日避難至海陵從先流寓兄弟之招仍邂逅馮元禮故人二首之一
作者：孫應時
朝代：宋

百閑身猶在，尪羸怯鏡看。
干戈朝食拙，風雨夜眠難。
天際旄頭遠，淮南春首寒。
病夫藥裹外，兄弟爲謀安。
武擔山·其一
作者：孫應時
朝代：宋

北上武擔寺，南臨蜀錦園。
風煙带城郭，禾黍半江村。
今古本同夢，廢興那復論。
惟應一坡竹，可共洗心言。
武擔山·其二
作者：孫應時
朝代：宋

小飲不成醉，清談多所欣。
秋聲摇落日，野色亂寒雲。
心事長千載，腰圍更幾分。
西風叢桂發，倚檻得相聞。
武擔山感事·其一
作者：孫應時
朝代：宋

歸心極江海，秋夢著丘園。
鷗鷺白蘋渚，牛羊黄葉村。
古人真已遠，世事渺難論。
想見陶元亮，觴來不得言。
武擔山感事·其三
作者：孫應時
朝代：宋

身不入蓮社，意非同漆園。
閒來閲風物，歸去老山村。
氣味故相許，淵源須細論。
燈前秋夜永，未可付忘言。
武擔山感事·其二
作者：孫應時
朝代：宋

客裏愁如積，朝來意亦欣。
鳴階無宿雨，度隙有歸雲。
且免泥盈尺，猶祈歲十分。
中原念淮浙，不忍話傳聞。
武擔山感事·其四
作者：孫應時
朝代：宋

襟懷能坦坦，色笑更欣欣。
似道黄叔度，草玄揚子雲。
歸舟真已具，別袂不能分。
歲月愁邊鴈，飛鳴報客聞。
武擔西臺和師文作
作者：孫應時
朝代：宋

西臺在何許，秋草暮雲間。
十畝有餘竹，一窗無數山。
望遠足離思，憂時多苦顔。
相看終惜醉，更挈酒缾還。
母氏生日
作者：孫應時
朝代：宋

兩年萬里望飛雲，慚媿慈親費倚門。
好在蘭陔扶白髮，依然梅蘂照清樽。
斑衣願保長稱壽，石窌仍看疊拜恩。
更問何時足懷抱，詵詵玉雪弄重孫。
母氏生日陰晴晏溫夜後雖小雨或作或止而帖然不風諸老人皆不須設火若前一夕則甚雨次夕則雨且風寒真若有相之者感愧有作
作者：孫應時
朝代：宋

草草稱觴壽我親，每慚天意俯從人。
連宵又似去年雨，淑景偏回此日春。
富貴何如長得健，詩書元自不羞貧。
秫田五畝猶堪釀，願作堯天百歲民。
母氏生朝會同官
作者：孫應時
朝代：宋

樂回和氣作春溫，香裊祥雲映酒尊。
盛事同官皆有母，可人今歲喜生孫。
一杯首奉吾親壽，百拜心知造物恩。
看取朱顔長不老，年年賓客醉盈門。
毗陵龔君以崈見投古風思致不凡依韵答之·其一
作者：孫應時
朝代：宋

驅車適古道，道古世已今。
翳翳逃空虛，幸有跫然音。
歡言指萬里，握手再沈吟。
得無霜露繁，恐復江漢深。
我聞道渴者，朵頤望梅林。
至味難誑口，達士多遠心。
天淵本曠蕩，鳶魚各飛沈。
相期崑崙顛，弄月鳴瑶瑟。
毗陵龔君以崈見投古風思致不凡依韵答之·其二
作者：孫應時
朝代：宋

松柏有佳色，矯矯澗谷涯。
要經鸞鳳棲，豈怨人迹遐。
匠石初未逢，千歲甘枯槎。
萬牛送明堂，亦不以自誇。
奇物固落落，念此毋嘆嗟。
君看蒿蓬茂，正足供鳴蛙。
深根忍霜雪，生意日已嘉。
終然拔青雲，勿慮歲月賒。
永康虎頭山
作者：孫應時
朝代：宋

去年東上虎頭灘，今年西踏虎頭山。
定無萬里封侯相，且復兩川行脚還。
眼中金馬碧雞路，坐上銅梁玉壘關。
丈夫萬事付前定，長嘯往來天地間。
江上作
作者：孫應時
朝代：宋

不羞燭影照蒼波，獨向江頭步綠莎。
歷歷風煙行地闊，冥冥雲海得天多。
沙晴百網收漁市，山晚千帆殷棹歌。
約取清秋弄明月，一尊重欲酹東坡。
江北梅開殊晚和林實之別駕韵·其一
作者：孫應時
朝代：宋

水邊籬落影疎疎，一見風姿意豁如。
驛使莫嫌時節晚，少留春半作春初。
江北梅開殊晚和林實之別駕韵·其三
作者：孫應時
朝代：宋

地遠天寒飽雪霜，深林依舊十分香。
玉堂茅舍公休問，一種風流壓衆芳。
江北梅開殊晚和林實之別駕韵·其二
作者：孫應時
朝代：宋

楚江橫月一枝明，想見江南半落英。
等是春風有先後，不妨調鼎看功成。
江北梅開殊晚和林實之別駕韵·其五
作者：孫應時
朝代：宋

一笑無言桃李場，從教遥夜鬭寒香。
紅梅何意敗家法，便欲從時作閙粧。
江北梅開殊晚和林實之別駕韵·其六
作者：孫應時
朝代：宋

許氏南園十里間，嗟跎勝賞怯春寒。
寄聲行客如迴首，莫把尋常醉眼看。
江北梅開殊晚和林實之別駕韵·其四
作者：孫應時
朝代：宋

清詩吟賞慰花神，喚起風情寂寞濱。
正是參軍舊題處，須公還作一家春。
池口阻風雨·其一
作者：孫應時
朝代：宋

江頭三日繫扁舟，秋浦齊山欠一游。
已自無人念羈客，更禁風雨作春愁。
池口阻風雨·其二
作者：孫應時
朝代：宋

一江風雨送春歸，漠漠汀洲白鷺飛。
舟子相呼更添纜，水來新沒釣船磯。
沌中即事
作者：孫應時
朝代：宋

武昌西南雲夢澤，水平不動玻璃碧。
葭蘆莽蒼生暮煙，楊柳蕭條带秋色。
北接滄浪南洞庭，八九百里荒荒白。
一渠紆縈十日行，巧避江濤如過席。
平生聞說沌魚美，滿籃不受百錢直。
我來漲潦漁者稀，罾網高懸釣竿擲。
葦屋人家絕可憐，欲沒未沒三四尺。
倚樹爲巢葑作床，剝菱炊菰自朝夕。
青裙皂髻長兒女，城市繁華豈曾識。
屋頭一艇是生涯，丁算未必逃官籍。
迢迢客路幾歎息，茫茫宇宙何終極。
有酒無魚莫浪愁，獨醉月明聽吹笛。
泛東湖風浪作復止
作者：孫應時
朝代：宋

萬頃重湖東復東，意行得怕打頭風。
故畦遺穗粼粼在，野水寒林處處通。
鴻雁汀洲渺葭葦，牛羊籬落見兒童。
衣冠塵土空頭白，慚愧扁舟把釣翁。
洞庭湖
作者：孫應時
朝代：宋

明湖納宇宙，春思滿樓臺。
沙鳥一行去，風帆千里來。
平生眼今飽，落日首重迴。
會趁江山約，還愁白髮催。
海陵歲暮·其一
作者：孫應時
朝代：宋

地氣長江北，雲容古戍邊。
層冰明薄日，積雪了窮年。
鄉遠勞羈夢，官閒足晏眠。
客來相勞苦，不責坐無氈。
海陵歲暮·其三
作者：孫應時
朝代：宋

城郭依荒草，風雲带極邊。
猶多故時老，共說太平年。
歲聘皇華去，秋防戍鼓眠。
誰知明主意，拊髀憶青氈。
海陵歲暮·其二
作者：孫應時
朝代：宋

獵騎呼鷹地，胡笳落雁邊。
梅花非故里，草色近新年。
莫苦登樓望，聊須殢酒眠。
江南多貴將，歌舞悵垂氈。
清凉寺
作者：孫應時
朝代：宋

勝絕清涼寺，低迷德慶堂。
崇阿納遐景，遺蹟想前王。
豪傑兵戈後，風流翰墨場。
憑欄意何極，歸鳥度斜陽。
游靈巖觀瀑布
作者：孫應時
朝代：宋

一雨天氣清，暑事亮未酷。
煩囂念蕭散，茲晨正休沐。
籃輿試經行，勝槩入遐矚。
紆餘緣清溪，窈窕得幽谷。
一巖四壁凈，千仞落飛瀑。
雷霆鞭蟄戶，風雨撼林麓。
光寒白虹下，勢劇天河覆。
繽紛曜冰雪，激射碎珠玉。
危亭著佳處，盡日看不足。
澒洞開心胸，眩晃新耳目。
龍臍更奇事，滴滴掛崖腹。
人言七年旱，不減此一掬。
天壤富瓌怪，名字有顯伏。
冉溪逢子厚，釀泉須永叔。
摩挲蒼苔碑，徒倚古寺竹。
微吟忽忘歸，俗駕不可宿。
漢州房公湖
作者：孫應時
朝代：宋

陰陰老木匝平湖，想見房公用意初。
眼底園池那有此，胸中丘壑故須渠。
風流正自能傳世，成敗應難盡信書。
萬里茲遊銷客恨，不辭一賞醉春餘。
澗壁梁公主祠云武帝女也據高塚上林木鬰然形勢開敞蓋公主所葬歟無碑志未及考諸記載士大夫留詩未見有起人意者余守風四日爲十二韵
作者：孫應時
朝代：宋

蕭翁本勝士，諸郎多藝文。
傷哉晚大謬，家國成絲棼。
主昔食何邑，桃李爭穠芬。
禁臠必王謝，風流映青雲。
豈其獨天幸，不見臺城軍。
曲阿故近甸，茂林有高墳。
玉魚既無恙，廟食仍蒿焄。
此事乃可書，所恨荒前聞。
千舟集浦溆，吉卜叩靈氛。
我亦肅襟屨，一瓣崇鑪薰。
徘徊慨千載，江波日沄沄。
誰當著奇語，歌之擬湘君。
澗壁阻風登小山四望書懷
作者：孫應時
朝代：宋

崇阿岸長江，荒蹊得徐步。
徘徊一舒眺，邂逅豁心素。
天壤故宏廓，川涂渺回互。
蒼烟極東溟，落日臨北固。
波光蕩汀渚，碧色明草樹。
淮南平如砥，萬象入指顧。
低迷江都宮，隠轔瓜洲戍。
依依眷昔游，惻惻起遐慕。
向來猶喜事，所歷有奇趣。
摧頹八九年，日已不如故。
兩脚厭行李，萬里諳長路。
迺窮岷山源，重到入海處。
結交豈不廣，覽古亦云富。
所抱憂國心，知非濟時具。
晨昏耿重闈，裘葛窘童孺。
脫然决東耕，孤舟久東騖。
寖近真自喜，凌險有餘懼。
可憐茲叢薄，政爾淹杖屨。
雲容尚飛揚，風意何鬰怒。
人事諒難必，江神非所忤。
庶蒙皇天慈，穩借一帆度。
致意孫興公，尋君遂初賦。
濡須道中
作者：孫應時
朝代：宋

睡足蓬窗江月明，濡須浦口片帆輕。
菰蒲兩岸長春水，楊柳一村啼曉鶑。
休指山川問今古，且欣時節正蠶耕。
白鷗容與滄波去，應識幽人萬里情。
燈下學書偶成
作者：孫應時
朝代：宋

學書乃一樂，人或罕知趣。
而我欲成癖，矻矻了朝暮。
天資苦凡弱，師法非早悟。
目力又已衰，怳若在煙霧。
雖然日數紙，就視輒自惡。
旁人謬慫惥，定未識佳處。
右軍固神品，大令亦體具。
嫡傳張與顔，尚未肯懷素。
頗怪近世評，似爲米老誤。
雄奇在風骨，隠括須法度。
安得再少年，令我進一步。
人高書乃高，此語俗子怒。
爰亞夫自涪陵以小舟追路相送及予於櫪木觀下同至萬州遊岑公洞其歸也作七言送之
作者：孫應時
朝代：宋

不辭一舸下三州，送我能爲信宿留。
腹有琅玕元自潤，氣兼熊豹不妨遒。
清尊近對江雲濕，烏帽高尋洞卉秋。
莫負武夷當日語，幾披尺素淚橫流。
玉虛洞
作者：孫應時
朝代：宋

駕言玉虛游，奇絕慰心賞。
餘雪明層陰，初旭上清朗。
寒溪玻瓈色，遠壑風雨響。
刺船度石瀨，散策步林莽。
洞門劃褰開，瑶室下深廣。
分明堂九筵，帢匝旗五丈。
壁紋妙雕刻，石骨工剗磢。
雲霞夾日月，麾幢導龍象。
異哉非人境，儼然故仙仗。
犬鹿訪前聞，笙鶴寄真想。
天寶本衰運，靈扃爲誰敞。
崢嶸昔祠殿，蕭瑟今廢壤。
謝公詩絢麗，黄郎筆豪爽。
斷碑亦可憐，英標復何往。
把酒酹孤亭，回頭嘆塵鞅。
幽討方自茲，當費屐幾兩。
王子中使君家東澗脩竹
作者：孫應時
朝代：宋

一徑脩篁百畝深，倚天喬木更陰陰。
紅塵萬事不到眼，好景四時長會心。
穩著亭臺添遠趣，透開風月自清音。
使君晉宋家人物，消得閒中此醉吟。
用前韵感事·其一
作者：孫應時
朝代：宋

駒去不食藿，馬佚能傷葵。
烈士多慷慨，耿耿誰當知。
起吟清夜闌，邊月明春閨。
寸心杜陵老，澒洞終南齊。
用前韵感事·其二
作者：孫應時
朝代：宋

竽門抱瑶瑟，雅與時好乖。
閉門守長饑，毅然丈夫哉。
南楚卧龍士，北燕黄金臺。
但使本根在，功名真儻來。
用范叔剛韵送陳亮功同年
作者：孫應時
朝代：宋

人物相後先，筦庫故多士。
若人海邦來，清渭照涇水。
風塵不自憚，遠業正在此。
林深蘭荃芳，波動金石止。
三年亦何事，一笑聊復爾。
天風今扶摇，勢作九萬里。
未令游蓬山，亦合佐槐市。
富貴善移人，須公直如矢。
平生十年書，喜見習鑿齒。
少留更舂容，春醪薦魴鯉。
用韵戲簡叔
作者：孫應時
朝代：宋

平生習主簿，涇渭極分明。
學道深忘味，能詩新有聲。
弈寧論勝負，琴不計虧成。
獨怕春宵鴈，南來動別情。
用韵贈李恭父
作者：孫應時
朝代：宋

浮雲富貴適堪憐，烈士襟期定不然。
拭目去爲三島客，此心莫負九重天。
雖云小草容同味，敢與昌陽較引年。
下直如尋故人夢，書來同我釣魚船。
留妻兄張伯高·其一
作者：孫應時
朝代：宋

千里三年別，輪腸日萬周。
交親誰得似，聲氣早相求。
把手兒能笑，開樽婦可謀。
天寒須且住，未放剡溪舟。
留妻兄張伯高·其二
作者：孫應時
朝代：宋

歎息青雲器，功名指掌中。
星星今一老，衮衮看諸公。
飲劇休辭醉，文高不送窮。
丈夫心事在，未許俗人同。
登仙木
作者：孫應時
朝代：宋

劉樊蟬蛻此登仙，老木當年已插天。
玉骨半枯猶秀潤，蒼皮新長已榮鮮。
蟠桃時熟三千歲，銅狄重摩五百年。
化鶴未歸山寂寂，徘徊誰與問因緣。
發嘉州答張倅用前韵
作者：孫應時
朝代：宋

主人今代岑嘉州，倦客當年馬少游。
即是孤帆行萬里，空懷一日過三秋。
酒邊風味春生坐，筆底詞源峽倒流。
浪有梅花煩驛使，轉頭陳迹遣人愁。
益昌僧寺靜境軒
作者：孫應時
朝代：宋

落照久未夕，斷雲低不飛。
孤舟上水急，歸鳥度山微。
蕭颯天涯鬢，淋浪醉後衣。
憑欄一笑去，客夢轉頭非。
益昌夜泊
作者：孫應時
朝代：宋

孤舟了不夢邯鄲，起凭闌干煙水閒。
五夜清風鳴鼓角，一天佳月悄江山。
客身憔悴衣塵黑，世路崎嶇鬢髮斑。
未决乘流便東下，明朝且復劍門關。
眉州
作者：孫應時
朝代：宋

文華要是山川氣，看到眉州四海空。
尊者庵前雙石筍，令人真見兩蘇公。
石應之校書招同胡崇禮趙幾道飲白蓮社晚雨
作者：孫應時
朝代：宋

白蓮遠公社，不能致淵明。
雷峰峰下庵，乃復浪此名。
野客當暑來，喜甚荷風生。
柳渚睇窈窕，竹房步紆縈。
西軒正虛寂，一鏡湖光平。
小飲試談噱，高吟發幽清。
兩士幕府彥，主人芸閣英。
我雖漫浪者，頗復同勝情。
六合自今古，百年各經營。
悠然一笑粲，急雨催詩成。
石柜閣和少陵韵
作者：孫應時
朝代：宋

榴花開正紅，杏子熟已赤。
谽谺倚天嶂，戌削出水石。
小驛有幽意，江風滿青壁。
悠然一杯酒，勞汝萬里客。
長安此北去，古人多遺跡。
蕭條干戈後，俛仰關塞迫。
宿師苦餽餉，諸將飽恩澤。
三歎復出門，危梯欲何適。
石竈
作者：孫應時
朝代：宋

石竈滄潭上，烹茶定幾迴。
舟人因記得，俗客未經來。
石莊臨大江望江陰君山懷淮陰尉用去年送行韵寄之
作者：孫應時
朝代：宋

日把文書揖上官，恐將心事負儒冠。
塵埃日月忙中度，學問工夫實處難。
鶑谷已成經歲別，鷦巢且向一枝安。
絕憐對眼江南北，不得君山並馬看。
石龜古梅
作者：孫應時
朝代：宋

妙絕人間獨此逢，石龜峰下野橋東。
亭亭玉骨氷肌子，櫛櫛蒼髯綠髮翁。
偃蹇生懷千古意，蕭疎元是一家風。
何妨少入時人眼，鼎鼐終論第一功。
碧雲即事
作者：孫應時
朝代：宋

唧唧秋蛩鳴，耿耿秋夜長。
簡篇負初心，枕簟怯新涼。
朝曦入疎牖，宿雲散前岡。
歸歟一葉舟，浩歌聽滄浪。
祐姪初赴鄉舉吾家讀書三世至此姪纔七人作十八韵誨之
作者：孫應時
朝代：宋

家學今三世，儒流甫七人。
生涯元窶悴，存沒幾酸辛。
父幹真吾責，孫枝見汝新。
提携從總丱，成長及冠巾。
幸有源流正，應先器質醇。
緒餘雖耳染，緣飾匪天真。
黄卷心懷古，青燈坐達晨。
定無錢使鬼，當見筆如神。
科目誠沿襲，朝家重選掄。
桂分清夜月，花趁曲江春。
此日雲霄路，他年柱石臣。
成功期濟世，私喜固榮親。
俗薄堪長笑，才輕不自珍。
胮肛誇小技，屑窣較微塵。
努力初濡翰，馳心謹問津。
利名卑汲汲，教誨實諄諄。
莫濫齊庭吹，空慙越里顰。
裁詩不盡意，持付合書紳。
秋日書懷
作者：孫應時
朝代：宋

宦情都漠漠，愁思正悠悠。
黄葉白蘋渚，清風明月樓。
歸歟想彭澤，老矣欠菟裘。
行止君休問，吾生不繫舟。
秋日程伯玉携詩見過次韵
作者：孫應時
朝代：宋

秋聲入梧桐，落葉驚甕牖。
菊叢生細香，安排作重九。
幽子曳杖吟，蓬門獨搔首。
故人惠然來，新詩出瓊玖。
歡言掃吾室，餖飣隨所有。
高談雜古今，疑義相可否。
當年醉翁意，固不在杯酒。
人生等一夢，諒無金石壽。
從渠豢鍾鼎，未可薄藜糗。
斯須較榮枯，千載判妍醜。
君侯文章家，世胄衣冠後。
何傷回憲貧，正是裘牧友。
俗子揶揄人，古道陵遲久。
無勞問董龍，定是何雞狗。
秋日遣興·其一
作者：孫應時
朝代：宋

門前白水映青山，草滿荒庭晝掩關。
莫恨窮居窮到骨，平生未有此情閒。
秋日遣興·其三
作者：孫應時
朝代：宋

清秋佳月不尋常，何限歌樓醉夜長。
要是超然塵外客，一杯差不負孤光。
秋日遣興·其二
作者：孫應時
朝代：宋

今年炎毒異他年，及此秋風意灑然。
身世還須幾寒暑，吾生何事不隨緣。
秋日遣興·其五
作者：孫應時
朝代：宋

學書成癖故童心，頗復欣然得趣深。
一字千金亦安用，等閒容我度光陰。
秋日遣興·其六
作者：孫應時
朝代：宋

虛齋獨寢意偏清，夢斷秋窗月正明。
匡坐偶然成導引，未須癡絕慕長生。
秋日遣興·其四
作者：孫應時
朝代：宋

故人强半隨流水，世事新來似弈棋。
老我壯心消折盡，鏡中唯有鬢如絲。
秋曉
作者：孫應時
朝代：宋

高葉明初日，偏林澹遠烟。
晴空如滉漾，秋氣更暄妍。
睡足小窗浄，心清浮慮捐。
與人同樂意，憂國見豐年。
秋雨復將害稼·其一
作者：孫應時
朝代：宋

頗怪秋頻雨，兼疑暑頓涼。
歲方祈有駜，夢豈誤無羊。
敢與朝廷議，唯觀宇宙康。
由來誇上瑞，不必頌芝房。
秋雨復將害稼·其二
作者：孫應時
朝代：宋

廢圃餘荒徑，扶筇獨往來。
未愁風脫葉，生怕雨添苔。
得與民心樂，何妨笑口開。
神龍應念我，落日首重回。
秋雨旬日偶成
作者：孫應時
朝代：宋

積雨斷行迹，滿門秋草深。
老禾眠水底，野菌出牆陰。
懶負讀書眼，閒多憂國心。
夜長幽夢短，清耳聽蟲吟。
立夏日汎舟遊青山憩楊氏庵示諸生
作者：孫應時
朝代：宋

歲序忽云夏，青春去安歸。
天清風氣朗，游子懷芳菲。
碧湖泛我舟，輕雲湛晴暉。
入谷山寂寂，緣溪水圍圍。
翛然得幽憩，丹葩耀巖扉。
鳥聲自歌呼，竹色相因依。
舉觴佇遥念，日月如梭飛。
平生靜中願，歲晚無相違。
章安鎮感事
作者：孫應時
朝代：宋

越嶠東南窮，連山赴滄海。
章安古州宅，陵谷諒遷改。
前江渺萬頃，風雨魚龍匯。
嗟哉地遠絕，髣髴形勢在。
憶昨南渡初，雲雷震紛靉。
莎洲艤龍艦，白日照金鎧。
兒童識漢官，草木被堯彩。
是時元勳誰，成公國上宰。
人心翼宗社，天命安鼎鼐。
那知中原事，驚呼五十載。
丹衷自結髮，彈劍氣𡾋嵬。
時清忘夙昔，悲歌起衰怠。
舉頭天門高，狂言小臣罪。
功名故難量，時節亦有待。
臨流想前英，奕奕動風采。
漁郎定何心，波間聲欵乃。
章荆州再招宴渚宮重湖
作者：孫應時
朝代：宋

平生絳帳馬荆州，肯念天涯萬里舟。
百丈便從沙岸發，聯鑣還作渚宮游。
芙蓉滿意留連客，橙橘隨時斷送秋。
不惜重湖重一醉，明朝巴峽暮猿愁。
端午侍母氏飲有懷二兄偶閲二蘇是日高安唱和慨然用韵
作者：孫應時
朝代：宋

簿書束縛人，揮汗日亭午。
平生世念薄，問子何自苦。
佳辰相尋過，樂事稀可數。
撥置爲親壽，菖花糝盤黍。
歡言記時節，風俗自荆楚。
獨嗟我常棣，不得同笑語。
楊梅應正熟，筀筍堪自煮。
對床負歸約，枕流慚乃祖。
會當誓丘墓，畏出如畏虎。
莫作兩蘇公，空言終齟齬。
答任檢法·其一
作者：孫應時
朝代：宋

壯意當年隘九州，天涯今日倦孤游。
空江水落魚龍夜，故國雲深鴻雁秋。
惜把山川對幽獨，蹔須談笑作風流。
知心歎絕任夫子，肯和巴歌爲解愁。
答任檢法·其三
作者：孫應時
朝代：宋

文字潮州更柳州，興來八表共神游。
驊騮隴阪長鳴日，鷹隼霜天得意秋。
鼎鼎百年均昨夢，紛紛一世幾名流。
爲君傾倒平生話，不作人間兒女愁。
答任檢法·其二
作者：孫應時
朝代：宋

幕下清風十六州，德人胸次有天游。
偏將好句招詩社，不起爭心效弈秋。
我拙蕢桴鳴土鼓，君賢玉瓚映黄流。
蒼蒼雲海相期急，未用煩紆擬四愁。
答俞履道見贈
作者：孫應時
朝代：宋

黄塵車馬日紛囂，萬事春冰過眼消。
頼有諸公扶正氣，猶令千載見英標。
多君吐論心奇壯，顧我凋年齒動摇。
好待明堂採梁棟，勿誇翹楚向薪樵。
答劍門朱宰和益昌夜泊韵
作者：孫應時
朝代：宋

好辭絕妙過邯鄲，開卷清風起坐間。
想見襟懷濯冰雪，如聞吟嘯滿雲山。
離亭劍閣千峰碧，歸夢萊衣五彩斑。
尊酒相逢更何許，秋帆迴首下牢關。
答叔剛見貽
作者：孫應時
朝代：宋

浪復辭家客鳳城，小樓春晝寫蘭亭。
從教佩印榮蘇子，豈爲鉏金動管寧。
尚有故人同一笑，何妨時俗忌偏醒。
君知濯濯東風柳，早晚飛花變綠萍。
答季章和寄同舍韵·其一
作者：孫應時
朝代：宋

論交萬里外，意氣薄雲天。
孤舟日已遠，擁書夜無眠。
驪珠從何來，光景明一川。
櫝藏懷永好，欲報心茫然。
答季章和寄同舍韵·其二
作者：孫應時
朝代：宋

仙風自灑落，古氣更清深。
雕几薦六瑚，定無塵土侵。
儒生傳舊法，君子愛初心。
願令百世下，重聽雲韶音。
答成都虞子韶鈐幹寄書信兼示近作
作者：孫應時
朝代：宋

珍重西來雙鯉魚，更傳佳句起愁予。
相思已是五年別，多媿先無一字書。
欲話錦城疑是夢，誰憐霜鬢不禁梳。
青氈黄閤君侯事，早擬相逢倘下車。
答楊霖用前韻見贈
作者：孫應時
朝代：宋

滄滄萬里無時盈，太山四維不可仆。
蛙井跳梁徒自喜，蟻垤崔嵬欲何就。
物情小大乃爾懸，人心是非當自究。
榮名乍滿妻孥笑，權利偏供賓客僦。
紛紛逐臭坐窮年，往往攫金忘正晝。
談誇亦或輕萬鍾，蹴嘑忍能甘一豆。
人憐世網苦易縛，我悲古道迂難售。
文章小技本游戲，功業有時真際輳。
六經墜地誰羽翼，衆說滔天誰拯救。
獨行不畏迹隨削，危言便恐眉遭灸。
舞雩鼓瑟洙泗遠，弄月吟風伊洛舊。
晨霞翠柏足餱糧，秋蘭芳芷堪懷袖。
此身今愧五斗役，歸心日繞千巖秀。
平生未飽書冊願，老大自知人物陋。
意存當世力不能，名忝儒生實難副。
楊侯楊侯豪傑士，霜鶻橫空天馬驟。
叵堪高誼謬推挽，喜見雄詞豁昏瞀。
端能有意千載前，執鞭請試從公後。